Vrlo je moguće da u Tokiju nećemo gledati najbolje.\nKošarkaška reprezentacija Srbije se još nije kvalifikovala za Olimpijske igre, koje bi u Tokiju trebalo da se održe od 23. jula do osmog avgusta naredne godine.\nZa to će imati priliku na kvalifikacionom turniru, koji će se u Beogradu održati od od 29. juna do četvrtog jula 2021. godine.\nTurnir u srpskoj prestonici će se igrati u dve grupe, "Orlovi" su sa Dominikanskom republikom i Novim Zelandom >> Pročitaj celu vest na sajtu Sportske.net << u grupi A, dok su u grupi B Portoriko, Italija i Senegal.\nPo dve najbolje ekipe idu u polufinale, a samo pobednik čitavog turnira dobija vizu za Tokio.\nAli, kako stoje stvari, izgleda da će Olimpijske igre morati da se održe bez najboljih svetskih košarkaša.\nNaime, kako je komesar NBA lige Adam Silver najavio, nova sezone u najjačoj ligi sveta neće početi pre januara.\nIako se razmišlja o igranju u skraćenom formatu, utisak je do toga neće doći i da bi NBA sezona mogla da traje sve do septembra ili oktobra naredne godine.\nTo bi značilo da ni Amerikanci ne bi mogli da povedu najbolje u Tokio, ali ni brojne druge reprezentacije, Srbija ne bi mogla da računa na sjajnog Nikolu Jokića, Bogdana Bogdanovića, Nemanju Bjelicu, Bobana Marjanovića i Marka Gudurića.\nTo bi bio veliki udarac za "Orlove", ali kao što smo rekli i za brojne druge reprezentacije, pa i za prvog favorita SAD, koji najverovatnije ne bi mogao da računa ni na svog selektora Grega Popoviča.\nVidećemo kako će se situacija razvijati, u NBA su u toku konferencijska finala, Denver je slavio u trećoj utakmici serije sa Lejkersima i sada je 2:1 za LeBrona i drugove, na drugoj strani Majami vodi sa 2:1 protiv Bostona.\nTekuća sezona će se završiti sredinom oktobra, draft će biti održan 18. novembra, a nova sezona neće početi pre sledeće godine.


Prijatelji i kolege, organizatori izložbe nedavno preminulog fotoreportera agencije EPA Srđana Sulejmanovića Sukija, koja je otvorena u beogradskoj galeriji "Progres", odlučili su da, nakon zatvaranja izložbe, prodaju sve izložene fotografije i novac od prodaje uplate na račun male Anike Manić.\nDvogodišnja Anika Manić boluje od spinalne mišićne atrofije tip 1 i potreban joj je lek koji košta više od dva miliona evra. Do sada je prikupljena polovina novca, a do sredine decembra potrebno je prikupiti i ostatak.\nOvoj akciji odlučili su da se priključe i prijatelji i kolege fotoreportera Srđana Sukija Sulejmanovića, koji je nedavno preminuo.\nNjegove fotografije, izložene u Galeriji „Progres“, biće prodate posle izložbe, a novac od prodaje uplaćen na račun za pomoć maloj Aniki.\n„Srđanov život nismo uspeli da spasemo, ali se nadamo da ćemo uz pomoć novca, prikupljenog prodajom njegovih fotografija, uspeti da spasemo život male Anike“, rekao je tim povodom Srđanov kolega Andrej Čukić.\nMnogi prijatelji su se od Sukija oprostili zahvalivši mu što ih je tako bogato darivao, kako svojim prijateljstvom, tako i svojim fotografijama.\nIzložba fotografija Srđana Sulejmanovića Sukija zatvara se 20. novembra u galeriji „Progres“.\nOd 20. do 30. novembra fotografije će biti izložene u Knez Mihailovoj ulici.\nCC Search: Pretraživač fotografija čije je objavljivanje dozvoljeno\nFotografija Srđan Sulejmanović Suki\n← Borci za slobodan Internet – gost Danilo Krivokapić (VIDEO)\nU Rusiji predstavljen nacrt zakona o blokadi društvenih mreža →


DIKTATURA U TURSKOJ: Skoro 2.000 optužnica za uvredu Erdogana u 18 meseci - Informer\nTursko državno tužilaštvo podiglo je u poslednjih 18 meseci, otkad je predsednik te zemlje Redžep Tajip Erdogan došao na tu poziciju, gotovo 2.000 optužnica protiv ljudi zbog uvrede predsednika, saopštilo je danas tursko Ministarstvo pravde\ntanjug 02. 03. 2016. 20:20\nUMISLIO DA JE SULTAN: Erdogan\nUvreda predsednika države je u Turskoj delo kažnjivo boravkom u zatvoru u trajanju od maksimalno četiri godine, ali je ranije taj zakon veoma retko primenjivan u praksi, preneo je Rojters.\nKritičari Erdogana ga optužuju za netoleranciju i navode da on koristi postojeći zakon o uvredi predsednika kako bi ugušio nezadovoljstvo među narodom.\nMeđu ljudima koji su optuženi da su uvredili Erdogana ima novinara, karikaturista, akademika, pa čak i srednjoškolaca.\n- Ministarstvo pravde je odobrilo podizanje 1.845 optužnica zbog uvrede Erdogana. Ne mogu da pročitam sramne uvrede protiv našeg predsednika. Sramota me je - rekao je odgovarajući na pitanja u parlamentu poslanik Bekir Bozdag, iz redova Erdoganove stranke AKP.\nDIKTATURA U TURSKOJ: Specijalci uhapsili dečaka, vređao Erdogana na Fejsbuku!\nERDOGANOVA DIKTATURA: Turske...\nERDOGAN UVODI DIKTATURU:...\nERDOGAN NA MITINGU NIJE BIRAO...\nERDOGANOVA DIKTATURA: Glavni...\n(FOTO) 'ERDOGANE, TI SI NAŠ...\nataturk se prevrce u grobu kad vidi ovakvog islamistu na vlasti,sve za sta se zalagao ataturk je palo u vodu


SAJAM ZAPOŠLJAVANJA: Novih 300 radnih mesta kod 21 poslodavca, manje interesovanje nezaposlenih - Dnevnik Juga\nPočetna / EKONOMIJA / SAJAM ZAPOŠLJAVANJA: Novih 300 radnih mesta kod 21 poslodavca, manje interesovanje nezaposlenih\nSrdjan Stamenkovic 15/10/2019\tEKONOMIJA, Leskovac Ostavi komentar\nNacionalna služba za zapošljavanje, filijala Leskovac, danas je organizovala Sajam zapošljavanja.\nU holu Leskovačkog kulturnog centra svoje pultove imao je 21 poslodavac, a prema najavama oko 300 nezaposlenih trebalo bi da dobije priliku da zasnuje radni odnos u narednom periodu.\nPrimetno manji broj nezaposlenih čekao je danas priliku da preda svoj CV i porazgovara sa potencijalnim poslodavcima, a najveće interesovanje izazvalo je prisustvo predstavnika kompanija Aptiv, Yura i Jeanci Serbia.\nPored njih na Sajmu bili prisutne i osigiravajuće kuće Dunav, Grawe, Generali i Sava, Omladinska zadruga „Akademac“, „Lescobags“, „Opportunity banka“,\nElektričare i radnike na bušiliciama i drugim uređajima tražile su kompanije „Enal elektro“ Beograd i „Mei Ta“ Barič.\nOd leskovačkih kompanije na Sajmu zapošljavanja radnike su tražili „Autostopinteriors“(šivenje patosnica), „Bane komerc“ (tkači i pakeri), „Vul ekomerc“, „DIT_S“ (stolar, tapetar, vozač), „Bim tex“, „Alisa“, „Ilute“ i „Jugprom“.\nSajam zapošljavanja otvorio je načelnik Jablaničkog okruga Miloš Ćirić koji je istakao značaj ovavkvih manifestacija u nastavku smanjenja broja nezaposlenih u Leskovcu i čitavom Jablaničkom okrugu.\n-Leskovac je grad koji se ubrzano razvija poslednjih godina. Stvorena je pvolkna poslovna klima, Leskovac se gradi i napreduje Prema zvaničnim podacima u Leskovcu se zaposlilo preko 7.000 ljudi u poslednjih nekoliko godina. Za mere zapošljavanja lokalna samouprava izdvojila je 144 miliona dinara, tako da verujemo da će pozitivan trend biti nastavljen – rekao je Miloš Ćirić, načelnik Jablaničkog okruga.\nTagoviLeskovac Sajam zapošljavanja\nPrethodni „Ne idi dalje“ – Bojevo gađanje 17. oktobra\nSledeći Krivična prijava zbog 424 kilograma rezanog duvana i 200 paklica cigareta „Monte“\nFudbalski savez Jablanikog okruga saopštio je koje će ekipe u novoj sezoni igrati u ligama …


UIO BiH ove godine očekuje 7,55 milijardi maraka prihoda – ASinfo Portal\n21.05.2022. / 10:20\nBANJALUKA – Projektovana stopa rasta prihoda od indirektnih poreza u BiH za ovu godinu iznosi 9,1 odsto i predviđeno je da se prikupi 7,55 milijardi KM prihoda od te vrste poreza, navodi se u biltenu Odjeljenja za makroekonomsku analizu Uprave za indirektno oporezivanje BiH.\nProjektovani iznos prihoda od PDV-a u ovoj godini iznosi 4,9 milijardi KM ili za 11 odsto više nego u prošloj godini.\nProjekcija je zasnovana na istorijskoj sezonskoj šemi naplate pojedinih kategorija PDV-a, te kretanjima i projekcijama makroekonomskih pokazatelja.\nProjektovani iznos ukupnih neto prihoda od akciza u ovoj godini iznosi 1,56 milijardi KM, što je za 6,1 odsto više od ostvarenja u prošloj godini.\nProjektovani iznos neto prihoda od putarine za ovu godinu je 669 miliona KM ili za 2,1 odsto više od prošlogodišnjeg iznosa, a zasnovan je na tekućim trendovima naplate, istorijskoj sezonskoj šemi naplate, prognozama makroekonomskih pokazatelja, kretanjima cijena derivata nafte i procjenama cjenovne elastičnosti potražnje za derivatima nafte u BiH.\nU biltenu se navodi da se projektuje neto naplata carina u iznosu od 363,5 miliona KM ili 12 odsto više.\nProjektovana stopa rasta neto prihoda od indirektnih poreza za narednu godinu iznosi 3,2 odsto, za 2024. godinu 2,9 odsto, dok je projektovani rast za 2025. godinu tri odsto.\nProjekcija prihoda u ovom periodu zasnovana je na projektovanim relevantnim makroekonomskim pokazateljima, istorijskoj sezonskoj šemi naplate i projekcijama pojedinih kategorija prihoda za ovu godinu, dodaje se u biltenu. Srna\nTagovi: bihprihodirast prihodauio bih


Konkurs za izradu logotipa za Evropsku energetsku nagradu u Srbiji (EEAS) - GRENEF\nOhrabrujemo studente sa umetničkih, dizajnerskih i arhitektonskih fakulteta, kao i sve ostale studente kreativnog duha da se prijave na dizajnerski konkurs. Na ovom konkursu je neophodno dostaviti odgovarajuće samostalno razvijene i dizajnirane logotipe za Evropsku energetsku nagradu u Srbiji (EEAS). EEAS predstavlja sistem upravljanja energijom i sertifikaciju zasnovanu na međunarodno primenjenoj Evropskoj energetskoj nagradi (EEA). Ovaj konkurs je nastao kao inicijativa MEEMP-a, putem kojeg Švajcarska vlada u saradnji sa Ministarstvom rudarstva i energetike Srbije podržava četiri srpske opštine u cilju poboljšanja energetske efikasnosti (dodatne informacije možete pronaći u nastavku).\nPobednik konkursa će biti nagrađen novčanom nagradom u iznosu od 500 švajcarskih franaka (CHF). Pobednik će takođe dodeliti ekskluzivna prava korišćenja razvijenog logotipa Evropskoj energetskoj nagradi u Srbiji i MEEMP-U. Proces izrade i odabira biće podeljen u dva kruga. Prvi krug je otvoren za sve zainteresovane studente da podnesu svoje predloge, dok će drugi krug biti otvoren za odabrane finaliste da dorade svoje nacrte na osnovu povratnih informacija od strane žirija.\nKo sve može da učestvuje?\nStudenti sa umetničkih, dizajnerskih i arhitektonskih fakulteta, kao i svi kreativni i talentovani studenti ostalih fakulteta. Na ovom konkursu mogu učestvovati samo studenti fakulteta i viših škola u Srbiji, uključujući studente osnovnih, master i doktorskih studijskih programa.\nPrvi krug takmičenja\nSvi predlozi se moraju dostaviti do 31. oktobra 2020. godine u formi PDF fajla na mejl COMPETITION@MEEMP-SERBIA.COM, zajedno sa ličnim podacima (ime i prezime, naziv fakulteta/više škole i godina osnovnih/master/doktorskih studija).\nUslovi učešća na konkursu (prva faza)\nLogotipi bi trebalo da budu dostavljeni u elektronskoj formi grubog nacrta i da uključuje koncept i predlog kolorne šeme\nTrebalo bi da funkcionišu pozitivno i negativno\nNe smeju sadržati gradijente\nNe smeju sadržati piksele\nTrebalo bi da sadrže logotip imena (Evropska energetska nagrada u Srbiji – EEAS) na latinici\nPored EEAS logotipa, trebalo bi da sadrže i ime European Energy Award (primere postojećih logoa drugih zemalja možete videti OVDE, na dnu stranice)\nPoslati odabrane reference prethodno dizajniranih logotipa, ukoliko postoje\nDrugi krug takmičenja\nOd svih pristiglih predloga biće izabrano 2-5 najboljih za drugu fazu konkursa najkasnije do 15. novembra 2020. godine. Svi kandidati koji uđu u uži izbor će imati dve nedelje za izradu konačnih predloga logotipa na osnovu povratnih informacija žirija.\nČlanove žirija će sačinjavati predstavnici MEEMP-a, Ministarstva rudarstva i energetike Republike Srbije, kao i Švajcarskog državnog sekretarijata za ekonomske poslove (SECO).\nPobednik će biti izabran do 7. decembra 2020. godine od strane žirija i nagrađen novčanom nagradom u vrednosti od 500 CHF. Nagrađeni logotip će se koristiti isključivo u svrhe predstavljanja Evropske energetske nagrade u Srbiji (EEAS). Dizajner će takođe dodeliti ekskluzivna prava korišćenja Evropskoj energetskoj nagradi u Srbiji i MEEMP-u.\nOstali učesnici druge faze (maksimalno četvoro) biće nagrađeni novčanom nagradom u iznosu od po 100 CHF. Oni će MEEMP-u dati pravo korišćenja predloga svojih logotipa u svrhu dokumentovanja konkursa, npr. na MEEMP zvaničnom sajtu, na zvaničnim MEEMP profilima na društvenim mrežama i u izveštajima koji se odnose na sprovođenje MEEMP projekta.\nKontekst logotipa – o čemu se radi?\nEvropska energetska nagrada (EEA) je međunarodno primenjen i priznat sistem energetskog upravljanja i označavanja za opštine i gradove. Podržava lokalne vlasti u planiranju, sprovođenju i praćenju održive energetske i klimatske politike na lokalnom nivou i na taj način ublažava posledice klimatskih promena. Od prostornog planiranja do snabdevanja energijom, od mobilnosti do komunikacije i saradnje – EEA pokriva čitav spektar proverenih energetskih i klimatskih mera koje opštine mogu da preduzmu.\nViše od 1.500 opština širom Evrope trenutno učestvuje u EEA-u, od čega je više od 800 nagrađeno sa EEA. Evropska energetska nagrada javno prepoznaje i priznaje posvećenost opštine kada ona dostigne određeni nivo svog delovanja u navedenim oblastima.\nViše informacija možete naći ovde:\nEEA u Srbiji\nOd januara 2018. godine, srpski gradovi Kruševac i Užice i opštine Paraćin i Vrbas sprovode Evropsku energetsku nagradu (EEA) u okviru Projekta energetske efikasnosti i upravljanja energijom u opštinama u Srbiji (MEEMP), koje podržavaju vlada Švajcarske i Ministarstvo rudarstva i energetike Republike Srbije. Sva četiri grada i opštine sprovodiće održive energetske i klimatske aktivnosti tokom trajanja projekta MEEMP i na taj način će značajno poboljšati svoje energetske preformanse, što potencijalno dovodi do prvih sertifikata sa srpskom Evropskom energetskom nagradom.\nLogotip koji će biti razvijen u okviru ovog konkursa biće logotip srpske Evropske energetske nagrade i biće pozicioniran zajedno sa drugim nacionalnim logotipima EEA (npr. Austrije, Nemačke, Švajcarske, Francuske, Italije, Luksemburga itd.) Između ostalog, to će biti sastavni deo sertifikacionih dokumenata koji će se dodeljivati srpskim lokalnim vlastima za značajna dostignuća u njihovoj energetskoj i klimatskoj politici.\nPrva godina ACO Akademije\nStarTop – Baumit proizvod meseca\nKreditno finansiranje energetski efikasnih tehnologija\nKreditna linija za zeleno finansiranje (skraćeno GEFF) je program Everopske …\nU Privrednoj komori Vojvodine 19. aprila ove godine uručena su …


Zaharova odbacuje optužbe Đukanovića da se Rusija meša u unutrašnja pitanja Crne Gore – Svet | Čivijaš Radio Šabac\nNaslovnaZajedničke vestiZaharova odbacuje optužbe Đukanovića da se Rusija meša u unutrašnja pitanja Crne...\nZaharova odbacuje optužbe Đukanovića da se Rusija meša u unutrašnja pitanja Crne Gore – Svet\n„Optužbe da se Rusija meša u unutrašnja pitanja Crne Gore pokušaj su obnavljanja vlasti pod kontrolom predsednika Mila Đukanovića“, ocenila je portparolka ruskog Ministarstva spoljnih poslova Marija Zaharova.\nOna je na brifingu za novinare rekla da grupacija oko Đukanovića nastavlja uporno po starom, igrajući na kartu crkve.\n„Mi shvatamo da to rade da bi se uneo nemir, izvršila podela Crnogoraca na svoje i tuđe i podigao nivo napetosti u društvu, s konačnim ciljem da se obnovi vlast pod kontrolom Đukanovića“, rekla je Zaharova, prenosi Sputnjik.\nOna je dodala „da se, pritom, pažljivo skriva činjenica da je upravo tokom prethodne vlade, usmerene u evroatlantskom pravcu, ignorisano mišljenje značajnog dela crnogorskog stanovništva.“\n„Takav omalovažavajući odnos prema sopstvenom narodu bio je izvor problema, a ne neko mitsko mešanje spolja“, kazala je Zaharova.\nĐukanović je pre dva dana optužio Rusiju i Rusku pravoslavnu crkvu za destabilizaciju Crne Gore u pokušaju da udovolji „imperijalnim ambicijama“ zvanične Moskve i „velikosrpskim ambicijama Beograda“.\nPrethodni tekstMario Zna: Mi koji nećemo vakcine ćemo osloboditi Srbiju od tiranije! (VIDEO)\nSledeći tekstOd 373 preminule osobe u Crnoj Gori od 1. maja, 86 odsto bilo nevakcinisano


OPASNA OBEĆANJA: Bajden pod pritiskom BLM da reformiše policiju, snage reda traže pregovore! | Serbiantimes.info\nAmerički predsednik Džozef Bajden se u prvim nedeljama mandata sve češće suočava sa pozivima organizacija za zaštitu građanskih prava da ispuni predizborno obećanje o reformi policije i krivičnog zakonodavstva.\n“Želimo da Bajden u delo sprovede agendu u vezi sa rasnom pravdom”, rekla je za Glas Amerike Melani Kembel, predsednica i izvršna direktorka organizacije “Nacionalna koalicija o afromaeričkom građanskom učešću”.\nU međuvremenu, grupe koje zastupaju organe za sprovođenje zakona traže da budu uključene u debatu pre nego što se u Vašingtonu donesu bilo kakve sveobuhvatne uredbe.\nBajden je tokom šest mandata na položaju senatora imao snažnu podršku policijskih organizacija. Sada se očekuje da kao predsednik potpiše uredbu o uspostavljanju nacionalne komisije koja bi se bavila prekomernom upotrebom policijske sile. Novi predsednik je takođe obećao da će rešavati problem rasne nejednakosti u Americi.\n“Verujem da će predsednik Bajden tokom prvih 100 dana svoje administracijje preduzeti korake u vezi sa reformom krivičnog zakonodavstva”, ocenio je Mark Morijel, presednik i izvršni direktor Nacionalne urbane lige.\nMorijel je sa ostalim liderima borbe za građanska prava u decembru razgovarao sa Bajdenom o prioritetima u toj oblasti, uključujući i zakonski predlog koji predviđa da policija odgovara za svoje postupke u zajednicama u kojima služi, zatim utvrđivanje jedinstvenih standarda u policiji i uspostavljanje nacionalne baze podataka za prestupe policajaca.\n“Očekujemo da se administracija založi za usvajanje predloga zakona o policiji u Kongresu”, rekao je Morijel za Glas Amerike i dodao da je usvajanje “snažnog federalnog zakona” jedini način da se promeni delovanje policije.\nIlustracija: Black Lives Matter / Pixabay\nZahtevi da se preduzme federalna akcija postali su sve snažniji tokom prošlogodišnjih demonstracija širom zemlje. Protesti su izbili nakon smrti Afroamerikanca Džordža Flojda tokom policijskog privođenja u Mineapolisu, u Minesoti, u maju 2020. godine.\nDerek Šovin, beli policajac, optužen je za ubistvo drugog stepena nakon što je više od osam minuta držao koleno na Flojdovom vratu. Predsednik Bajden ocenio je da je Flojdova smrt “prekretnica” u suočavanju zemlje sa sistemskim rasizmom.\nGrupe za socijalnu pravdu sada žele od administracije da izvrši pritisak na članove Kongresa da ponovo razmotre predlog zakona o pravdi u policijskim postupcima, nazvanog po Džordžu Flojdu, koji prošle godine nije prošao u tada republikanskom Kongresu.\nCilj zakonskog predloga, između ostalog, jeste da policajci širom zemlje odgovaraju za prestupe i zloupotrebe položaja, kao što je prekomerna upotreba sile i da se suzbije rasno profilisanje u policiji.\nTokom predizborne kampanje, Bajden je predložio da se izdvoji 300 miliona dolara za promovisanje lokalnih policijskih programa. Tim novcem bi se finansirali zapošljavanje i obuka policajaca u opštinama koje su posvećene formiranju policijskih snaga koje odražavaju rasnu raznolikost zajednica u kojima služe.\nOrganizacije koje zastupaju organe za sprovođenje zakona sa oprezom prate federalne inicijative pod Bajdenovom administracijom.\nTOLIKO O SLOBODI MEDIJA: Bajden traži od novinara da dostave pitanja pre dnevnih konferencija za štampu!\nStav policijskih organizacija\n“Pojedini čelnici organa za sprovođenje zakona imaju osećaj kao da su zaboravljeni nakon što su čuli neke Bajdenove predloge pre nego što je izabran za predsednika”, rekao je za Glas Amerike Bil Džonson, izvršni direktor Nacionalnog udruženja policijskih organizacija.\nUdruženje, koje zastupa više od 240.000 pripadnika organa za sprovođenje zakona, u saopštenju je zatražilo dijalog sa Belom kućom da bi se osiguralo “da vodeći policijski zvaničnici budu zastupljeni u komisiji koja će preispitati policijske postupke i predložiti promene za poboljšanje sistema”.\nBajdenove veze sa organima za sprovođenje zakona su duboke. Bajden je bio jedan od ključnih autora federalnog krivičnog zakona iz 1994. godine, kojim je promovisano zapošljavanje dodatnih 100.000 policajaca širom zemlje i proširen zatvorski sistem u zemlji.\nZakon, koji je potpisao tadašnji predsednik Bil Klinton, oštro su kritikovale orgaanizacije za građanska prava koje su navele da je njegovo usvajanje dovelo do masovnog i disproporcionalnog hapšenja nebelaca, pre svega Afroamerikanaca.\nBajden je tokom prošlogodišnje predizborne kampanje obećao da će pozvati policajce, policijske sindikate i grupe za građanska prava na razgovore u Beloj kući. Aktivisti za socijalnu pravdu kažu da čekaju na poziv.\n“Razočaravajuće je što pokret ‘Black Lices Matter (BLM)’ još nije dobio odgovor na zahtev da se sastane sa predsednikom i potpredsednicom. Želeli bi smo da razgovaramo o našim prioritetima”, navela je u saopštenju Patris Kalors, jedna od osnivača pokreta koji predvodi pozive da se okonča policijska brutalnost protiv Afroamerikanaca i koji je prošle godine organizovao niz protesta protiv sistemske rasne nepravde.\nDrugi aktivisti za građanska prava strahuju da Bajdenova administracija neće usmeriti veću pažnju na reformu krivičnog zakonodavstva u trenutku kada je usredsređena na oživljavanje ekonomije i bobru protiv pandemije koronavirusa.\n“Razumem da se suočavamo sa Kovidom 19 i teškom ekonomskom situacijom, ali to ne znači da bi trebalo da prestanemo da se borimo za Džordža Flojda i druge Afroamerikance koje je policija nepravedno ubila”, ističe Melani Kembel.\nAfroamerički birači su u velikom broju podržali Bajdena u ključnim državama na prošlogodišnjim izborima za predsedničku nominaciju, a zatim mu i pomogli da u novembru pobedi u državama kao što je Džordžija.\nLideri organizacija za građanska prava kažu da će njihov dalji angažman biti ključan u budućnosti.\n“Ne možete samo da sedite i govorite: Bajdenu, sada si izabran, reši stvari. To neće biti urađeno bez daljeg aktivizma. Moramo da nastavimo da vršimo pritisak na administraciju i članove Kongresa da podrže reformu krivičnog zakonodavstva”, zaključio je Morijel iz Nacionalne urbane lige.\nRelated Topics:AmerikaDžo BajdenBlack Lives Matterreforma policijeamerička policija\n“ANTIFRIZ ĆE SE ZALEDITI”: Čikago pogađa nezapamćen hladni talas, za sve je kriv ovaj fenomen! (FOTO, VIDEO)


ID među migrantima skriva teroriste? - Televizija K3\nPostoji realna opasnost da među migrantima, koji na putu do bogatih i uređenih zemalja Evropske unije prolaze Balkan, ima i pripadnika Islamske države i drugih terorističkih organizacija, ocjena je čelnika nadležnih službi i bezbjednosnih stručnjaka u regionu.\nDirektor Službe za poslove sa strancima BiH Izet Nizam za “Nezavisne novine” iznosi pretpostavku, koja figurira od samog početka krize, da će jedan broj terorista ID iskoristiti ljude koji bježe od rata da neometano ubace svoje ljude na teritorije koje su im cilj.\nNizam upozorava da su u budućnosti mogući napadi na objekte od vitalnog značaja, kulturne manifestacije, prostore u kojima se nalazi mnogo ljudi, odnosno mjesta na kojima mogu pričiniti najveću štetu i izazvati paniku.\n“Ono što je nama prioritet je da izvojimo te ljude iz mase, procesuiramo ih i da dobiju ono što su zaslužili. Apelovao bih na medije da skrenu pažnju građana da se čini sve moguće da njihova bezbjednost bude na maksimumu. Svaka informacija koju budemo imali biće objavljena u javnosti jer mi smo ovde zbog građana BiH”, istakao je Nizam.\nNiko od stručnjaka i nadležnih struktura koje je kontaktirao banjalučki dnevnik nije htio da licitira brojem lažnih migranata, ali se svi slažu da ih ima dovoljno da načine štetu.\nVojni analitičar Miroslav Lazanski naglašava da je migraciona kriza realna prijetnja Evropskoj uniji, ali i BiH i Srbiji, i da se nikada zaista ne zna ko je sve među desetinama hiljada ljudi koji prolaze.\nStručnjak za bezbjednosna pitanja Predrag Ćeranić ističe kako dodatnu prijetnju za BiH predstavljaju njeni državljani koji se nalaze na stranim ratištima, jer mogu puno da olakšaju koordinaciju putovanja i akcija teroristima, uz napomenu da BiH nije spremna da se nosi s takvim bezjednosnim izazovima.\nSumnje stručnjaka podijelio je i Milenko Nedelkovski, politički analitičar iz Skoplja, koji je za rusku novinsku agenciju Sputnik rekao kako je veoma sumnjiva činjenica što 90 odsto imigranata čine muškarci, a pritom se zna da se radi o ljudima iz tradicionalnih zemalja gdje se članovi porodice ni u kom slučaju ne ostavljaju.\n“Ova činjenica budi sumnju da se među njima kriju i pripadnici Islamske države”, izjavio je tada Nedelkovski.\nUdarna grupa za borbu protiv terorizma zatražiće održavanje vanredne sjednice Savjeta ministara BiH u vezi sa situacijom nastalom prilivom migranata u susjedne zemlje, kao i preduzimanje aktivnosti za zaštitu bezbjednosne situacije u BiH, jedan je od zaključaka sastanka Udarne grupe, koji je juče održan u Tužilaštvu BiH u Sarajevu.\nS obzirom na veliki priliv migranata s područja Bliskog istoka u susjedne zemlje, članovi Udarne grupe razgovarali su o potrebnim aktivnostima da bi bila podignuta pripravnost i BiH zaštitila od eventualnog dolaska na njeno područje osoba koja su u vezi s terorističkim grupama, koje bi mogle da zloupotrebe proces migracija izbjeglica za kretanje prema zemljama EU.


O nama - Adriatic Pharm\nAdratic Pharm d.o.o. je distributerska kompanija koja svoje poslovanje temelji na saradnji sa ekskluzivnim domaćim i inostranim partnerima za proizvodnju lekova, farmaceutskih preparata, medicinskih sredstava i kozmetike. Naša distributivna mreža pokriva teritoriju Srbije i cele Adriatik regije.\nPoverenje su nam ukazali neki od najvećih svetskih farmaceutskih kompanija, prepoznajući u nama kvalitetnog partnera koji može obezbediti kontinuirano snabdevanje svih svojih klijenata.\nNaša poslovna filozofija temelji se na brzom reagovanju i prilagođavanju novim poslovnim i tržišnim uslovima. Spremni smo da ponudimo fleksibilna rešenja i savladamo sve izazove koje saradnici postave pred nas.\nTrudimo se da razumemo želje i zahteve naših poslovnih partnera, saradnika i klijenata. Poštujemo etičke i profesionalne standarde u cilju postizanja zajedničkog uspeha.\nRazvoj naše kompanije baziran je na kontinuiranom praćenju najnovijih zbivanja u farmaceutskoj deltanosti uz stalno osluškivanje potreba i želja naših klijenata. Želimo da našim poslovanjem i linijom proizvoda postavimo nove standarde u oblasti zastupanja, distribucije i prodaje.\nNaši partneri, saradnici i kupci u nama mogu pronći sigurnog partnera koji je spreman da odgovori na sve zahteve.\nAdratic Pharm d.o.o. je generalni distributer i uvoznik Luminera proizvoda za Srbiju i Crnu Goru.


Vesti online / Scena / Šoubiznis / EXIT proglašen najboljim festivalom Evrope\nExit i zvanično najbolji\n- Zaista je neverovatan uspeh nakon samo četiri godine ponovo osvojiti najvažniju festivalsku nagradu na svetu! I to u najtežoj kategoriji, gde su najveći evropski i svetski festivali sa budžetima i preko deset puta većim od našeg. Osećaj je neopisiv, izuzetno smo ponosni što smo najveće priznanje vratili u naš Novi Sad, evropsku prestonicu kulture, u našu Srbiju, u naš region! Upravo Balkanu ovom prilikom posvećujemo ovu nagradu sa željom da Exitovih pet festivala u Srbiji, Hrvatskoj, Bosni, Crnoj Gori i Rumuniji doprinesu da se našim regionom šire poruke ljubavi i prijateljstva i da "Tiha balkanska većina" prevlada i osigura trajni mir i sigurnost na ovim prostorima. Izuzetna je godina iza nas, a u ovoj pred nama su još veći planovi koje će sad biti puno lakše pretvoriti u stvarnost - rekao je osnivač EXIT festivala Dušan Kovačević.\nEXIT je prethodno osvojio nagradu za najbolji veliki evropski festival za 2013. godinu, dok je 2007. godine izglasan za najbolji evropski festival van Velike Britanije od strane Britanskih festivalskih nagrada. Zanimljivo je da je sinoć trijumfovao i miljenik publike ovogodišnjeg Exit festivala Rag'n'Bone Man koji je proglašen za najbolju novu zvezdu u Evropi.\nŠOUBIZNIS Frajle otvorile Exit festival


Nove mere protiv epidemije na Kosovu uključuju i zabranu kretanja - IndeksOnline.rs\nNaslovna REGION Kosovo Nove mere protiv epidemije na Kosovu uključuju i zabranu kretanja\nNove mere protiv epidemije na Kosovu uključuju i zabranu kretanja\nPRIŠTINA – Vlada Kosova je na današnjoj sednici usvojila predlog Ministarstva zdravlja i Nacionalnog instituta za javno zdravlje kojima se uvode nove, strože mere u prevenciji pandemije korona virusom, koje stupaju na snagu 6. aprila.\nKako je predložio ministar zdravlja a Vlada prihvatila, nošenje maski biće obavezno u svim slučajevima, osim tokom vožnje vozilom ukoliko je osoba sama ili sa članovima uže porodice, tokom trčanja i vožnje biciklom i u šetnji izvan stambenih naselja, u grupama sa najviše četiri osobe iste porodice.\nVlada je odlučila da se od sutra od 22.00 do 5.00 sati izjutra uvede mera zabrane kretanja.\nUgostiteljske službe dužne su da obustave svoju delatnost od 6. do 18. aprila.\nOdlučeno je da se nastava u javnim i privatnim obrazovnim institucijama u osnovnom i srednjem obrazovanju nakon prolećnog odmora održava onlajn, od 12. do 18. aprila, dok univerziteti to primenjuju od 6. do 18. aprila.


I TURSKA U POHODU NA MJESEC Planiraju lansiranje rovera pomoću rakete domaće proizvodnje - Srpskainfo\nTurska planira da pošalje rover na Mjesec, i to pomoću raketnog motora domaće proizvodnje, koji će prvi put biti lansiran u kontrolnoj misiji 2023. godine.\nPrema riječima Serdara Huseina Jildirima, predsjednika Turske svemirske agencije (TUA), rover će biti lansiran 2028. ili 2029. godine i sakupljaće naučne podatke sa površine Mjeseca, prenosi Blic.\nJildirim je rekao da će raketa kojom je planirano lansiranje rovera biti domaće proizvodnje, a koristiće hibridni motor koji se trenutno razvija u toj zemlji.\n– Namjeravamo da upotrebimo sopstveni motor da bismo stigli do Mjeseca, ali prvo ćemo svemirsku letilicu dovesti u nisku Zemljinu orbitu uz međunarodnu pomoć – rekao je Jildirim.\nKako se navodi u izveštaju turske novinske agencije Anadolu, misija 2023. podrazumjeva “grubo” slijetanje na Mjesec, što bi trebalo da pomogne turskim inženjerima da prikupe podatke za “meko” sletanje krajem 2020-ih.\nTurska planira da u narednim godinama pošalje svog državljanina na Međunarodnu svemirsku stanicu radi sprovođenja naučnih eksperimenata.\nTakođe, turski nacionalni svemirski program, objavljen u februaru ove godine, predviđa uspostavljanje turske svemirske luke i razvoj domaćeg regionalnog satelitskog sistema za pozicioniranje i vremensko određivanje.\nTurska je pokrenula svoju svemirsku agenciju 2018. i taj potez je bio predmet kritike jer se dogodio usred ekonomske krize. Pristalice, međutim, tvrde da svemirski program može motivisati istraživače i naučnike da ostanu u zemlji umesto da idu u inostranstvo.\nSvemirski program, čiji detalji budžeta još uvek nisu otkriveni, omogućiće Turskoj da se pridruži malobrojnoj grupi zemalja koje su sposobne da samostalno izvode složene projekte istraživanja svemira.\nNajava svemirskog programa u februaru dogodila se istog dana kada je svemirska misija Ujedinjenih Arapskih Emirata uspešno ušla u orbitu Crvene planete.\nTurska nastavila "teror", Kiprani namučili Hrvatsku\nGRAĐANI MOGU DA BIRAJU Turska od danas upotrebljava i Fajzerove vakcine\nTeška saobraćajna nesreća u Crnoj Gori: Stariji muškarac poginuo, četvoro povrijeđeno\nSrušio se dio zgrade u Zagrebu: Nije se dogodilo ono najgore” (VIDEO)\nPUCNJAVA U ŠVEDSKOJ Ranjeno više ljudi usred dana, gomila ambulantnih kola na ulicama, ima žrtava


Vlada transparentno s puno sumnjivih poteza izabrala graditelja Moravskog koridora\nBeogradski glas (Beta) – Vlada Srbije vrlo je transparentno dovela proces odabira partnera do ishoda u kojem je dobijena samo jedna ponuda za gradnju Moravskog koridora, Konzorcijum Behtel-Enka, saopštila je danas Transparentnost Srbija.\nU julu je, kako se navodi, Skupština je na predlog Ministarstva gradjevinarstva, saobraćaja i infrastrukture usvojila poseban zakon, Zakon o utvrdjivanju javnog interesa i posebnim postupcima radi realizacije projekta izgradnje infrastrukturnog koridora auto-puta E 761, deonica Pojate-Preljina (Moravski koridor) sa obrazloženjem ubrzanja eksproprijacije.\nMinistarstvo finansija Srbije saopštilo je danas da je Konzorcijum Behtel-Enka jedini dostavio ponudu na javnom pozivu za izgradnju „Moravskog koridora“.\n„Ako je eksproprijacija bila cilj, nije bilo nikakavog razloga da se usvajaju posebna pravila samo za jedan infrastrukturni objekat, već su mogla biti unapredjena u opštem zakonu koji uredjuje tu materiju“, ocenila je Transparentnost Srbija.\nDodaje se da je Zakon drastično narušio sistem javnih nabavki i javno-privatnih partnerstava u Srbiji, time što je propisano da se ovi zakoni neće primeniti, već da će se izbor strateškog partnera obaviti na osnovu Vladine uredbe.\n„Uredba iz avgusta 2019. je regulisala ne samo proceduru izbora, već je odredila i uslove i kriterijume za izbor koji su očigledno diskriminatorni“, navela je Transparentnost.\nDodaje se da čak 70 posto mogućih poena firma ili konzorcijum ostvaruje na osnovu iskustva u projektovanju i izrgradnji auto-puteva, mostova, regulacije reka, u poslednjih 15 godina, ali isključivo na teritoriji „jugoistočne Evrope“.\n„Kao da samo na Balkanu ima reka koje su slične Zapadnoj Moravi ili puteva i mostova koji treba da prodju pored i preko te reke“, navela je Transparentnost.\nU saopštenju se ističe da je možda bilo i nekih drugih potencijalnih ponudjača osim pobedničkog koji su ispunjavali uslove za nadmetanje, ali ostaje činjenica da se niko od njih nije javio.\n„Nisu se javile čak ni firme koje na osnovu direktnog dogovora u okviru medjudržavnog sporazuma ili na osnovu tendera grade auto-puteve po drugim krajevima Srbije“, istakla je Transparentnost.\nIstakla je da je na njihovu odluku, pored relativno kratkog roka za dostavljanje ponuda i garancija, svakako moglo uticati i to što je Vlada oktobra 2018. zaključila (pravno neobavezujući) „memorandum o razumevanju u izgradnji Moravskog koridora upravo sa predstavnicima pobedničkog konzorcijuma.\nOznakeMoravski koridor Naslovna-centar Naslovna-traka Transparentnost Srbija Vlada Srbije\n„Nismo blizu kompromisa o minimalcu“\nNemačka ekonomija klizi ka recesiji?


Vesti online / Vesti / Svet / "BiH ne može u EU jer Srbi hoće veliku Srbiju"\n"BiH ne može u EU jer Srbi hoće veliku Srbiju"\nBil Klinton, bivši američki predsednik, rekao je prilikom ceremonije zvaničnog deklasifikovanja oko 300 dokumenata CIA o ratu u BiH u Litl Roku u Njujorku da BiH ne može u EU zato što Srbi još žele veliku Srbiju.\n"U Briselu se održava sastanak da li BiH može ući u EU. Sada verovatno ne može jer ne mogu da uspostave nacionalne institucije koje bi im omogućile punopravno članstvo zato što Srbi i dalje žele da se priključe nekoj velikoj Srbiji", rekao je Klinton.\nPročitajte sve o ratu u Bosni što smo pisali OVDE\nKlinton je istakao da se zalagao za podizanje embarga na uvoz oružja Bošnjacima i Hrvatima koji, za razliku od Srba, nisu imali oružje, kao i za američki vojni angažman u BiH kako bi bilo sprečeno etničko čišćenje Bošnjaka. Prema njegovim rečima, u ratu je ubijeno između 100.000 i 300.000 ljudi. Međutim, rekao je i da je, zahvaljujući zoni zabrane leta, zatim letovima kojima je dostavljana pomoć i ostalim humanitarnim naporima broj žrtava sa "130.000 mrtvih 1992. spao na tri hiljade 1994. godine".\n"Koren rata u Bosni leži u političkoj gladi"\nRekao je da će dokumenti CIA koji su deklasifikovani pokazati da koreni rata nisu u međuetničkoj mržnji, već u gladi za moći pojedinih političara.\n"Kada budete čitali dokumente, videćete da nije istina da su se ti ljudi uvek međusobno mrzili. U Sarajevu su Srbi, Bošnjaci i Hrvati u miru živeli pet vekova", rekao je Klinton.\nIako je, kako je rekao, od početka želeo da se Amerika vojno suprotstavi etničkom čišćenju Bošnjaka, to nije moglo zbog protivljenja Evropljana.\n"Voren Kristofer je otišao u Evropu i rekao im to, a oni su mu rekli da se vrati kući. Oni nisu imali nameru da nas podrže u tome. Rekli su da su stvari pod kontrolom", rekao je Klinton.\nPrekretnica u ratu je bila, kako je istakao, trenutak kad su Hrvati i Bošnjaci izgladili svoje razmirice, završili međusobni rat i počeli borbu protiv Srba. U to vreme je, kako je naveo, odobren plan vazdušnih napada, koji je podrazumevao dva ključa, odnosno saglasnost NATO-a i UN-a.\nDodao je da je rat završio Dejtonskim sporazumom posle vazdušnih udara protiv Srba nakon što su u Srebrenici ubili 7.000 Bošnjaka i nakon što su gađali pijacu Markale u Sarajevu.\nKlinton nema pojma za šta se zalagao\nPažljivo iščitavanje oko 3.000 stranica dokumenata pokazuje neke nekonzistentnosti u Klintonovom govoru. Iako Klinton tvrdi da je otpočetka htio vojnu intervenciju, ali da su to Evropljani sprečili, u dokumentima se vidi nešto drugačija slika.\nTako, na primer, na jednom od prvih direktorskih sastanaka Klintonove administracije 5. februara 1993. njegov savetnik za nacionalnu bezbednost Sendi Berger tvrdi da se Klinton u kampanji zalagao za uvođenje zone zabrane leta, energičniji pristup dostavljanja humanitarne pomoći i razmatranje opcije ukidanja embarga na oružje BiH, ali ne i za vojnu akciju. Na tom sastanku je potpredsednik Al Gor rekao da bi se i on i Klinton usprotivili vojnoj akciji, dok je Berger rekao da je Bosna evropski problem, i da oni treba vojno da intervenišu. Klinton se raspitivao o situaciji u Somaliji, ali nije rekao da bi podržao vojnu akciju.\nDokument od 2. avgusta 1993, na primer, pokazuje da su Evropljani nudili Amerikancima mesto komandanta UNPROFOR-a, ali to je odbijeno.\n"Generalno osećanje za stolom svih sagovornika je bilo da bi to bilo previše mešanja SAD", stoji u dokumentu u kojem se raspravlja o situaciji u Tuzli. U dokumentu od 3. juna 1993. takođe se govori negativno o vojnom angažmanu. Stvari se nisu promenile ni 1995. godine. Tako iz dokumenta od 20. juna 1995. vidimo da "Silajdžić želi od SAD da napravi saveznika", kao i da su Silajdžića upozorili da ako bošnjačka ofanziva pođe po zlu, ne očekuju američku vojnu podršku.\nŠto se tiče embarga na oružje, sve analize CIA pokazuju da bi to bila loša odluka, pa je embargo dignut tek u junu 1996. godine, uoči početka Klintonove predizborne kampanje.\nSudeći prema dokumentima CIA, problem sa Evropljanima nije bio to da su oni odbili američku pomoć, već su odbili otvoreno američko stavljanje na stranu Bošnjaka, s obzirom na to da su, kako piše u dokumentima, Amerikanci eksplicitno odbijali udare protiv Bošnjaka. Dokument od 12. avgusta 1994. pokazuje da general UN-a Majkl Roz upozorava da bi kršenje zaštićenih zona trebalo da se odnosi i na Bošnjake, ali da SAD eksplicitno govore da će iskoristiti princip dva ključa kako bi sprečili napade na Bošnjake. Dokumenti pokazuju da su Bošnjaci izazivali iz zaštićenih zona, a da su SAD to svesno zanemarivale.\nBivši američki predsednik\nEX YU "Presuda Karadžiću 2015, kraj procesa Mladiću 2016."\nČetvrtak 03.10.2013. 08:56\nU Sarajevu su Srbi, Bošnjaci i Hrvati u miru živeli pet vekova", rekao je Klinton. Каква будалетина, пре пет векова тзв. Бошњака по националности није ни било ! А ови што се данас викају тако су у миру скоро пет векова набијали хришћане на колац !\nČetvrtak 03.10.2013. 08:53\nOvoga belonju, narucioca I investitura zlocini u Srebrenici jos niko posle Milosevica nije pozvao u Hag?\nČetvrtak 03.10.2013. 09:24\nRatni zlocinac ! Mozda nase teniserke zele ponovo da poziraju sa ovim olosem !


Izvor: Mondo, 25.Mar.2019, 16:12\nOpozicioni blok Savez za Srbiju reagovao povodom govora parijarha Irineja u Nišu tokom obeležavanja 20 godina od početka NATO agresije na SR Jugoslaviju.\nSavez za Srbiju uputio je danas otvoreno pismo vrhovnom svešteniku Srpske pravoslavne crkve (SPC) Irineju u kojem se ističe da je "negativna ocena" koju je on izneo o protestima u Srbiji "direktno mešanje u dnevno-politička >> Pročitaj celu vest na sajtu Mondo << pitanja i otvoreno stajanje na stranu vlasti".\nReagujući na govor patrijarha u Nišu, u kojem je rekao da "ono što danas vidimo na ulicama nije dobro" i ocenio da to "daje snagu našim neprijateljima", Savez za Srbiju je u pismu naveo da su "mnogi građani, a posebno vernici", koji učestvuju na protestima "povređeni" reakcijom Irineja i "nerazumevanjem mirne i nenasilne borbe za osnovne demokratske vrednosti koje su dovedene u pitanje".\n"Veoma smo začuđeni vašim govorom u Nišu... Nismo uopšte razumeli zašto su tim tragičnim povodom tema vašeg obraćanja bili građanski protesti koji traju već četiri meseca širom Srbije. Vaša javna negativna ocena o protestima je direktno mešanje u dnevno-politička pitanja i otvoreno stajanje na stranu vlasti, što neko na vašem položaju nikako ne bi trebalo da čini, jer SPC nije u vlasništvu SNS, a vi ste Poglavar čitave naše Crkve koju čine vernici različitih političkih opredeljenja", navodi se u pismu.\nOpozicioni blok je pozvao Irineja na razgovor kako bi čuo i drugu stranu viđenja političkog stanja u zemlji i izražava uverenje da će nakon toga "ispraviti ovu svoju ocenu o stanju u kojem se nalaze naše društvo i država".\nIzvor: JužneVesti.com, 25.Mar.2019\nGovor patrijarha Irineja koji je o protestima rekao da “ono što vidimo danas na ulicama nije dobro”, kao i predsednika Aleksandra Vučića koji je istakao da je on tako mali u Niš sam doveo 6 fabrika, analitičari, ali i brojni građani ocenjuju kao politički. Za parastos žrtvama i obeležavanje...


Predsjednik SO Milan Đukić organizovao prijem za fudbalsku reprezentaciju Crne Gore - selekciju U15\nObjavljeno četvrtak, 25 jun 2020 14:05\nPredsjednik Skupštine opštine Kolašin Milan Đukić je danas u prostorijama Centra za kulturu organizovao prijem za fudbalsku reprezentaciju Crne Gore - selekciju U15. Tom prilikom je izjavio:\nDanas sam imao posebnu čast i zadovoljstvo da u prisustvu novinara budem domaćin stručnom štabu i igračima crnogorske fudbalske reprezentacije – selekcija U15. Ovo je prvi put od proglašenja nezavisnosti da jedna fudbalska selekcija reprezentacije Crne Gore boravi i priprema se u Kolašinu. Stručni štab koji predvodi selektor Goran Perišić, smješten je u hotelu „Bianca“, a trenira na terenu sa vještačkom podlogom na Lugu. Ulogu domaćina pored mene su imali i predsjednik FK „Gorštak“ Milan Bulatović, kao i treneri Vojislav Peković i Aleksandar Radović.\nPosebno zadovoljstvo je bilo vidjeti da su članovi ove selekcije i mladi reprezentativci iz Kolašina – Andrija Bulatović i i Danilo Vukanić, a da je u stručnom štabu i doktor Vladimir Milošević, takođe iz Kolašina. Oni su dokaz da ljubav, entuzijazam i posvećenost svih generacija fudbalskih radnika, trenera i igrača iz Kolašina nijesu bili uzaludni. Oni su i dokaz svim dječacima koji vole ovu magičnu igru da se snovi ostvaruju i ako igrate i odrastate u malom Kolašinu!\nKoristim priliku da se zahvalim selektoru Perišiću i ostalim članovima stručnog štaba što su odabrali da se pripremaju u Kolašinu. Takođe se u ime lokalne samouprave zahvaljujem FSCG, predsjedniku Dejanu Savićeviću i generalnom sekretaru Momiru Đurđevcu, na pružanju finansijske pomoći u rekonstrukciji našeg terena sa vještačkom podlogom. Za uložena sredstva i rad na poslovima rekonstrukcije, sve pohvale idu i „Komunalnom“ Kolašin i nadležnim sekretarijatima Opštine – za finansije i urbanizam. Zahvalnost za pomoć u montiranju zaštitne mreže na terenu ide Službi zaštite i spašavanja. Posebnu zahvalnost upućujem FK „Kom“ iz Podgorice i njihovom i našem treneru Olegu Bulatoviću, koji su obezbijedili stolice za rezervne igrače i delegate na terenu sa vještačkom podlogom. Zahvalnost dugujemo i Ratku Abramoviću koji je u ekspresnom roku završio rekonstrukciju dijela ograde na ovom terenu. Zahvalnost dugujemo i Đoku Đinoviću, koji zna kako se vodi računa o podlozi sa vještačkom travom. Na kraju zahvalnost upućujemo i svim ljubiteljima fudbalske igre i građanima Kolašina koji nas podržavaju u namjeri da očuvamo i unaprijedimo sportsku infrastrukturu na Lugu.\nNadam se da je ovo samo početak boravka i priprema reprezentativnih selekcija FSCG, kao i drugih fudbalskih timova u Kolašinu! Nadam se da je ovo i početak intenzivnijeg razvoja sportsko – rekreativnog turizma u Kolašinu.


Novalić i Milićević s delegacijom EBRD-a – Pružiti tehničku pomoć projektima – Biznis.ba\nNaslovnaBiHNovalić i Milićević s delegacijom EBRD-a – Pružiti tehničku pomoć projektima\nNovalić i Milićević s delegacijom EBRD-a – Pružiti tehničku pomoć projektima\nobjavljeno 17. nov 2021. u 16:43\nPremijer Federacije BiH Fadil Novalić i zamjenica premijera i federalna ministrica finansija Jelka Milićević danas su se u sjedištu Federalne vlade u Sarajevu sastali s predstavnicima Evropske banke za obnovu i razvoj (EBRD).\nKako se navodi u saopćenju Vlade, u središtu razgovora bili su načini nastavka saradnje u svjetlu utvrđivanja smjernica za strateške ciljeve EBRD-a za sljedećih pet godina.\nNovalić i Milićević izrazili su želju Vlade FBiH da EBRD, osim što je jedan od najvećih kreditora u BiH, pruži i tehničku pomoć projektima.\nEBRD će, kazali su gosti, i dalje podržavati infrastrukturne projekte u našoj zemlji, a predložili su, što su premijer i ministrica prihvatili, da se uključi u projekte izgradnje obnovljivih izvora energije, posebno vjetro i solarnih elektrana, te zbrinjavanja čvrstog otpada.\nZajednički zaključak današnjeg sastanka je da su prioriteti EBRD-a i Vlade FBiH u značajnoj mjeri podudarni, te da postoji prostor za proširenje saradnje.\nTakođer je zaključeno da će se saradnja sa EBRD-om u narednom periodu, osim podrške javnom sektoru, proširiti što više i na privatni, kako bi se mobilizirale potencijalne investicije.\nKako je naglašeno, EBRD nastavlja sve projekte koje je već započeo u Federaciji BiH, saopćeno je iz Ureda Vlade FBiH za odnose s javnošću.


Novine prilikom registracije internet domena Srbije – Ozon Media\nNovine prilikom registracije internet domena Srbije\nRegistar nacionalnog internet domena Srbije (RNIDS) saopštio je da će registranti naziva domena ubuduće dobijati poruku e-pošte za potvrđivanje registracije i da će se ostale procedure odvijati kroz slanje autorizacionih kodova. Kako se navodi, tu promenu su doneli novi Opšti uslovi o registraciji i novi Sistem za registraciju “RSreg 2.0”, koji se primenjuju od 26. jula i oni će obezbediti veću bezbednost i efikasnost u postupku registracije naziva nacionalnih internet domena .RS i .SRB.\nVažeća i aktivna adresa e-pošte registranata nacionalnih internet domena neophodna je za potvrđivanje podataka o registrovanom nazivu domena, kao i za sve buduće kontakte vezane za izmene podataka o domenima.\nOdmah po aktiviranju novoregistrovanog naziva domena, registrantu će na njegovu adresu e-pošte stići sistemska poruka RNIDS, na koju treba da odgovori u roku od 20 dana, klikom na link za potvrđivanje registracije i podataka o nazivu domena. Ukoliko registrant to ne uradi, registrovani naziv domena prestaje da bude aktivan, te internet sajt koji je na njemu prestaje da bude vidljiv, a adresa e-pošte sa tim domenom prestaje da bude upotrebljiva.\nRNIDS dodaje i da je procedurama za promenu ovlašćenog registra i promenu registranta naziva domena predviđeno da se one obavljaju kroz kreiranje autorizacionih kodova i automatsku proveru podataka kroz novi Sistem za registraciju “RSreg 2.0”.\nDetaljnije informacije o ovim novinama i korisni saveti o nacionalnim internet domenima nalaze se na adresi domen.rs.\nPostoji način da osiguranje za letovanje ne platite\nKonkurs Ministarstva prosvete za aktivnosti koje realizuju udruženja\nUlaz na Frušku goru 150 dinara\n30.04.2013. Ozon Komentari su isključeni na Ulaz na Frušku goru 150 dinara\n01.04.2020. Ozon Komentari su isključeni na Zbog nepoštovanja zabrana i ograničavanja kretanja: Od 21. marta izrečeno čak 1.049 novčanih kazni, za deset dana 51,2 miliona dinara\nZavršen Nacrt strategije ruralnog razvoja\n08.05.2014. Ozon Komentari su isključeni na Završen Nacrt strategije ruralnog razvoja\nU nedelju Radnički protiv Grafičara


Brojna pitanja o dijalogu o Kosovu čekaju na odgovor Vučića\nPostavio Yucom - 07/08/2017 Mediji\nPredsednik Srbije Aleksandar Vučić pre dve nedelje pozvao je na unutrašnji dijalog o Kosovu. Kada će dijalog početi, u kojoj će formi biti i šta se od njega očekuje, samo su neka od pitanja tom procesu koja su i dalje bez odgovora.\nU prvom obraćanju javnosti kao predsednik Srbije, a zatim i pre dve nedelje u autorskom tekstu za Blic, Aleksandar Vučić govorio je o potrebi unutrašnjeg dijaloga o Kosovu.\nJavnost u Srbiji međutim ne zna u kom formatu će se dijalog odvijati i ko će biti pozvan na razgovor. Osim toga, otvorena su i pitanja da li će to bit proces koji će duže trajati, kada će početi, kao i šta je njegova svrha.\nTelevizija N1 uputila je ova pitanja Press službi predsednika Srbije. Odgovore, odnosno dodatna pojašnjenja o najavljenom dijalogu, međutim nismo dobili.\nOdgovore na ova pitanja čekaju i u Komitetu pravnika za ljudska prava (Jukom), pre nego što zauzmu konačan stav o učešću u razgovorima, objašnjava direktor Jukoma Milan Antonijević.\n“Naša odluka jeste da se uključimo u sam dijalog. Naravno, preduslovi za to, odnosno da bismo uopšte znali na koji način će on biti organizovan, jeste da imate i vremenske okvire, da imate više detalja o tome u kojim pravcima će se sam dijalog kretati”, navodi on.\nGostujući u Novom danu TV N1 novinar Nemanja Rujević ocenio je da dijalog praktično već počeo u medijima, zbog čega je, kako navodi, promašena priča opozicije da u sadašnjoj atmosferi u njemu neće učestvovati.\n“Mislim da je Vučić taktički, pošto on o svemu razmislja taktički, a nikad politički, pametno odigrao jer je bacio kosku opoziciji koja sada izgleda nedemokratično, neće da razgovara itd. Uostalom – pratim naravno nemačku štampu – dva, tri komentara koji su uopšte izašla o toj temi, su bili hvalospevi na račun Vučića”, ističe Rujević.\nRujević navodi i da pitanje Kosova nikad nije glavna tema kod građana Srbije pred izbore, ali ima kapacitet da podgreje emocije u svakom trenutku.


RUKOMET: Čelik Junior u subotu dočekuje Gradačac - Portal 072info\nRUKOMET: Čelik Junior u subotu dočekuje Gradačac\n2. Decembra 2016. Vrijeme objave: 11:55 sati\nNakon pauze, rukometni klub ”Čelik Junior” Zenica će u subotu, 3. decembra na terenu sportske dvorane ”Bilmišće”, a u sklopu jedanaestog kola Prve rukometne lige BiH, ugostiti ekipu rukometnog kluba ”Gradačac” iz Gradačca.\nIako je i dosada nastupao kao najmlađa ekipa u ligi, RK ”Čelik Junior” je u sezonu 2016./17. ušao sa još više podmlađenim sastavom, tako da trenutni prosjek godina iznosi svega 17. Međutim, pored te činjenice, rezultati koji se bilježe su odličan pokazatelj da grad Zenica nema razloga za brigu kada je u pitanju budućnost zeničkog rukometa.\nZeničani će u subotu, 3. decembra, imati priliku da uživaju u posljednjoj domaćoj utakmici mladih rukometaša ”Čelik Juniora” za ovu godinu. Utakmica će se odigrati u sportskoj dvorani ”Bilmišće” od 16:30h, a ULAZ JE, kao i do sad, SLOBODAN!\nSedam stvari koje nikada ne trebate reći muškarcu\nSimpozij magistara farmacije FBiH sutra u Zenici


Biznis od kuće – prednosti i mane - Ženstvena\nHome > Dom i Porodica > Biznis od kuće – prednosti i mane\nBiznis od kuće – prednosti i mane\nSve više je mladih koji tečno govore engleski jezik, koji odlično poznaju rad na računaru, koji su obrazovani i sposobni i koji su se odlučili na online biznis od kuće. U udobnosti svog doma oni zaradjuju onoliko koliko im dovoljno, a često to prevazilazi i prosečnu zaradu koju ostvaruju oni sa redovnim osmočasovnim radnim vremenom.\nPre nego što se neko odluči za pokretanje biznisa od kuće potrebno je da sagleda određene prednosti i mane i da testira sebe da li će određene pogodnosti znati da iskoristi na najbolji mogući način.\nPutovanje do i od posla\nOvo je svakako najveća mana onih koji putuju na posao sa jednog na drugi kraj grada, i u tom putu gube i po sat vremena. Ukoliko se odlučite za biznis od kuće, sat vremena koje biste izgubili na putovanje možete iskoristiti na mnogo lepši način, ili iskoristiti da počnete sa radom ranije.\nBiznis od kuće omogućava udobnu trenerku i papuče u svakom trenutku. Za one koji ne prate modu i ne vole da poštuju pravila oblačenja koje pojedine firme zahtevaju ovo je velika prednost. Ipak, udobnost pidžame iz koje ne želite da izadjete ceo dan može da vas zavara i da doprinese tome da se ulenjite više nego što ste planirali a da odredjeni rokovi prodju. Takodje, za one koji sebe zamišljaju doterane i skockane na radnom mestu, biznis od kuće može posle nekog vremena postati otežavajuća okolnost.\nČinjenica da uz biznis od kuće više vremena provodite sa porodicom, i da u svakom trenutku možete svoje obaveze da odgodite i preplanirate je izuzetna prednost koju danas mnogi sebi ne mogu da priušte. Medjutim, ukoliko nemate snažnu volju i izgradjene navike, činjenica da vam je porodica blizu a vi ne možete da joj se posvetite može snažno uticati na vaš emotivni status i odvraćati vam misli od posla koji se mora završiti. Ukoliko ne možete da naterate sebe da se „isključite“ dok radite možda biznis od kuće nije pravo rešenje za vas.\nKada i koliko ćete raditi odlučujete lično vi i to je možda i najveća prednost biznisa od kuće. Ukoliko ste od onih „noćnih ptica“ i potreban vam je mir, možete raditi do kasno, i ustati kada se naspavate a ne onda kada morate biti na poslu. Ukoliko imate obaveza tokom dana vaš posao možete podeliti u nekoliko kraćih celina i opet ispoštovati rokove koji su vam dati.\nSigurnost biznisa od kuće\nVerovatno je da sam početak biznisa od kuće ne donosi veliku novčanu sigurnost u početku. To je specifičan način poslovanja i potrebno je vreme da se prilagodite i da naučite kako se posluje. Kada steknete klijente i saradnike, i kada vas prihvate kao ozbiljnog i odgovornog radnika sigurno je da nećete imati problema i da novčana nadoknada neće izostati. Ono što može biti nedostatak biznisa od kuće je činjenica da nema ličnog kontakta, i da se osobe koje saradjuju medjusobno ne poznaju, pa je verovatnoća empatije i stimulansa u vidu povećanja zarade mala.\nBiznis od kuće – da ili ne\nPonekad je teško odvojiti privatan život od poslovnog kada ste svesni činjenice da vam je posao stalno u kući. Ukoliko ste od onih koji stalno proveravaju e-mail i ne mogu da nakon završenog posla, misli potpuno posvete porodici, i da uživaju, možda biznis od kuće nije dobra ideja. Ali, ako ste od onih koji su odgovorni a volite udobnost i konfor, ako možete da odvojite svoje vreme kod kuće za posao i da poštujete rokove koji su vam zadati, biznis od kuće je idealno rešenje za vas.


Srpski čamci uspešno okončali prvi dan Evropskog prvenstva za seniore do 23 godine, koje je u subotu, 2. septembra 2017, počelo u poljskim Krušvicama. U nedelju od 9,25 č\nĐerić i Beđik u finalu dubl skula, Slavnić u polufinalu skifa\nSrpski čamci uspešno okončali prvi dan Evropskog prvenstva za seniore do 23 godine, koje je u subotu, 2. septembra 2017, počelo u poljskim Krušvicama. U nedelju od 9,25 č Dušan Slavnić se bori za plasman u finale skifa, a Igor Đerić i Aleksandar Beđik od 13,25 č veslaju za medalju u dubl skulu\nSrpski čamci uspešno su okončali prvi dan Evropskog prvenstva za seniore do 23 godine, koje je u subotu, 2. septembra 2017, počelo u poljskim Krušvicama i koji su obeležili izuzetno loši uslovi za takmičenje. Ubedljivim trijumfom s vremenom 7:07.54 u popodnevnom repesažu Igor Đerić i Aleksandar Beđik su stigli do finala u kojem će se u nedelju od 13,25 časova boriti za evropsku medalju. Mesto među šest najboljih posada iz repesaža, pored Srbije, obezbedili su i čamci Švedske (7:12.01), Litvanije (7:18.36) i Norveške (7:19.29), dok će petoplasirana Austrija (7:24.19) i šestoplasirana Nemačka (7:31.37), veslati u B finalu. U finale, direktno iz kvalifikacija, plasirali su se čamci Slovenije i Grčke.\nĐerić i Beđik, kojima je ovo prvi nastup na nekom velikom takmičenju u dubl skulu, od početka repesaža su “pokazali zube”. Već nakon prvih 500 metara imali su gotovo dve sekunde prednosti u odnosu na čamac Švedske, a tu prednost su duplirali na ulasku u drugu polovinu trke. Već tada je bilo očigledno da nemaju pravog takmaca u ovom okršaju, a zaliha od gotovo deset sekundi pred poslednjih 500 metara omogućila im je da u laganom finišu stignu do trijumfa.\n– Prvi dan šampionata u Poljskoj obeležili su katastrofalni uslovi na stazi, posebno u prepodnevnom delu programa. Duvao je snažan vetar, koji je podigao velike talase, tako da je bilo kako se ko snađe. Takvi uslovi su posebno loše uticali na ekipe koje su nešto slabije uveslane. U tu grupu, na žalost, spada i naš čamac i samo je to bio razlog što je ubedljivo izgubio od Slovenaca u kvalifikacijama. Ipak, vreme se nešto poboljšalo popodne, Đerić i Beđik su uspeli da uhvate zaveslaj i svoj ritam i ubedljivo su stigli do finala – kazao je trener ovog čamca Aleksandar Ivković – Po subotnjim rezultatima naš dubl skul biće među favoritima za postolje, a ostaje da se vidi kakvi su Grci jer jedino s njima se nismo trkali u subotu. Ipak, sve će biti otvoreno, jer je reč o finalu. Nadamo se da će uslovi za takmičenje biti bolji nego danas iako su i za sutra najavljeni kiša i vetar.\nDušan Slavnić na svom debitantskom nastupu u skifu na međunarodnoj sceni stigao je do polufinala i u nedelju od 9,25 č će se boriti za veliko finale. U prvoj grupi repesaža naš veslač je zauzeo treće mesto s vremenom 7:51.16 i tako se, sa prvoplasiranim čamcem Danske (7:43.79) i drugoplasiranom Mađarskom (7:49.59), domogao najboljih 12. Iz druge grupe repesaža plasman u polufinale, u koje su se direktno iz kvalifikacija plasirali Bugarska, Belorusija, Rumunija, Litvanija, Ukrajina i Švajcarska, obezbedili su čamci Austrije (7:44.14), Nemačke (7:44.28) i Finske (7:44.90). Slavnić je solidno startovao. Posle prvih 500 metara bio je treći, ali je u drugu polovinu trke ušao kao drugoplasiran. Tu poziciju je imao i na ulasku u poslednjih 500 metara. Ipak, u samom finišu pretakao ga je čamac Mađarske tako da je naš skifista u polufinale otišao kao trećeplasirani iz repesaža.\n– Danas nam se desio ogroman peh u kvalifikacijama, budući da su snažni talasi oštetili Slavnićev čamac tako da gotovo i nije veslao tu trku. U repesažu je nastupio sa pozajmljenim skifom a, uprkos tome, uspeo je da stigne do polufinala. Pokušaćemo da do sutra taj čamac što bolje naštelujemo i prilagodimo Slavniću da bi koliko-toliko bio u ravnopravnom položaju sa ostalim veslačima u polufinalu – istakao je Slavnićev trener Dušan Kovačević.


Kineska aplikacija - pretnja za SAD\nKineska aplikacija - pretnja za SAD\nPopularna aplikacija TikTok, koja je u vlasništvu Kineske kompanije Byte Dance, posle mnogo kontroverzi, i zvanično je postala "državni neprijatelj" u SAD.\nPredstavnički dom Američkog Senata je zatražio istragu o aktivnostima ove aplikacije, navodeći da je u pitanju "direktna opasnost po nacionalnu bezbednost". Senatori Čak Šumer i Tom Koton zvanično su zatražili od direktora Nacionalne bezbednosti da ispita rad kompanije u SAD.\nAplikacija TikTok ima 564 miliona aktivnih korisnika, a do sada je instalirana više od milijardu puta. Na ovaj način je postala direktni rival Fejsbuku i Tviteru, a pošto je u pitanju muzička aplikacija, sve veći broj svetskih zvezda objavljuje sadržaj kreiran posebno za ovu mrežu.


PRIPREME ZA SP PROTIV ESTONIJE: Okupljanje reprezentativaca danas na Ilidži - informativa.ba\nSport Rukomet PRIPREME ZA SP PROTIV ESTONIJE: Okupljanje reprezentativaca danas na Ilidži\nPRIPREME ZA SP PROTIV ESTONIJE: Okupljanje reprezentativaca danas na Ilidži\n23 Oct 2017 11:27\nSelektor Bilal Šuman uoči okupljanja suočio se s otkazima trojice igrača - Duška Čelice, Marka Tarabochije i golmana Nebojše Grahovca, zbog čega je uputio naknadne pozive dvojici srednjih bekova. Na pripreme su pozvani Goran Daničić iz banjalučkog Borca te Adnan Harmandić iz visočke Bosne, kao i golman francuskog Caena Denis Serdarević.\nPrvi meč u kvalifikacijama rukometaši BiH igraju 25. oktobra u Sarajevu, dok je revanš meč ove dvije reprezentacije na rasporedu tri dana kasnije u Tallinu. Reprezentacija BiH zbog blokade računa Rukometnog saveza BiH suočila se s problemima vezanim za organizaciju utakmice, ali je selektor Šuman zajedno sa direktorom reprezentacije Gordanom Muzurovićem uspio pronaći način da se osiguraju sredstva za susret u Sarajevu te putovanje u Tallinn.\nU okviru Šeste grupe kvalfikacija još se nalazi Švicarska, protiv koje će bh. rukometaši igrati dvomeč 10. i 13. januara naredne godine.\nOznake: #BiH #rukomet #Estonija #SP #Ilidža #Sarajevo


Zagadjen vazduh utiče na ponašanje i pamćenje\n1. oktobar. 2011.\nDo sada je se puno saznalo o tome koiko zagadjenost vazduha utiče na razvoj plućnih i kardiovaskularnih bolesti, ali se zato jako malo zna koliko nečista životna okolina utiče na misaone (kognitivne) procese u ljudskom mozgu i koliko neekološki uslovi života deluju na naše raspoloženje i ponašanje.\nTom temom bavili su se naučnici Državnog univerziteta u Ohaju (SAD) koji su, na osnovu eksperimenata na miševima, zaključili da život u zagadjenom vazduhu nosi sa sobom i povećan rizik od depresije i oštećenja dela mozga zaduženog za učenje i pamćenje.\nU ekspeimentu su korišćene dve grupe miševa od kojih je jedna držana deset meseci u ambijentu sa finim četicama prašine manjim od 2,5 mikrometara (PM2,5), dok je druga, tokom istog perioda, držana u čistom � filtritanom vazduhu. Naučnici su tokom tog perioda pručavali ponašanje miševa, od kojih su svi bili muškog pola i zaključili da su jedinke iz zagadjenog vazduha pokazivale znake kognitivnih promena tako što su češće padale u depresiju i imali slabije afektivne odgovore, kao i umanjenu spsobnost učenja i pamćenja.\nU kasnijem ispitivanju neuronskih ćelija, utvrdjeno je da kod miševa iz zagadjenog vazduha povećan prozapaljenski proces u hipokampusu, a da je gustina i razgranatost apikalnih dendrita bila smanjena. Na osnovu tih podataka, tim naučnika, koje je predvodio L. K. Fonken, zaključili su da dugotrajna izloženost česticama zagadjenosti, karakterističnim za vazduh u velikim gradovima širom sveta, može da promeni afektivne reakcije i ponašanje i da može, menjanjem strukture nervnih ćelija, da ugrozi sposobnost učenja i pamćenja.


Premijer Liga (Rusija): Najava utakmica 14. kola i predlozi za klađenje (6. novembar) - Sportske novosti\nNaslovna Fudbal Najave i prognoze Fudbal Premijer Liga (Rusija): Najava utakmica 14. kola i predlozi za klađenje (6....\nPremijer Liga (Rusija): Najava utakmica 14. kola i predlozi za klađenje (6. novembar)\nSoči – Ufa (17:00)\nUtakmica koja će otvoriti 14. kolo ruske Premijer Lige i jedina na današnjem programu odigraće se od 17 časova između Sočija i Ufe.\nSoči u poslednjih nekoliko kola beleži mešovite rezultate, ali su i dalje tim koji može da napravi mnogo problema čak i onim najkvalitetnijim. To su pokazali u prošlom kolu kada su savladali Lokomotivu rezultatom 2:1 i tako prekinuli niz od dva poraza. Soči se trenutno nalazi na 6. poziciji, ali od četvrtoplasiranog Dinama zaostaje samo 1 bod. Baš zbog toga bi pobeda na utakmici sa katastrofalnom Ufom trebala da bude prioritet, posebno zbog činjenice da igraju kod kuće gde još uvek ne znaju za poraz. Što se tiče izostanaka, Fedotov neće moći da računa na vezistu i prvog strelca Kristijana Nobou (11n/7g/1a) koji je odsutan već 2 kola zbog povrede.\nUfa je i dalje u katastrofalnoj formi, a ni mesec dana igranja pod komandom Rašida Rahimovog nije bilo dovoljno da se prekine niz bez pobede. Tim iz Baškortostana se uoči duela sa Sočijem nalazi na poslednjoj, 16. poziciji i ima ubedljivo najlošiju odbranu u ligi sa 26 primljenih golova, od čega čak 17 u gostima. Od Ufe ne možemo da očekujemo mnogo pre zimske pauze, jer će iskusnom strategu biti potrebna brojna pojačanja i vreme, ali verujemo da bi u drugom delu sezone mogao do preokrene situaciju na bolje. U ovom trenutku ništa ne ide na njihovu ruku.\nMišljenje urednika: Dakle, Soči ima veliku prednost u vidu domaćeg terena, dok i napadački stil igre nije nešto sa čime Ufa ume da se nosi. Iako u fudbalu ništa nije sigurno, domaćin ovde ne bi trebalo da ima mnogo problema.\nPredlog za klađenje – 1 (1,70) – 1:1\nZa hrabrije – 1&D2+ (2,35)\nPrethodni tekstSINGL DANA – PETAK 6. NOVEMBAR\nSledeći tekstPotencijalni prelazi – 6. novembar 2020.


Laguna - Bukmarker - Roman „Policija“ Jua Nesbea u prodaji od 22. oktobra - Knjige o kojima se priča\nDeseti roman iz serijala o Hariju Huleu!\nU mračnom svetu skandinavskog kriminalističkog žanra malo šta je mračnije i napetije od serijala o ovom norveškom detektivu koji je, prema mišljenju književnih kritičara, ujedno je i najbolji dosad.\nPočetkom jeseni, odmah po okončanju radnje romana Utvara, jedan penzionisani policajac strada u šumi nadomak Osla od povreda nanetih tvrdim predmetom na mestu zločina koji je svojevremeno istraživao, ali nije uspeo da rasvetli. Policija ne uspeva da uhvati počinioca zbog odsustva bilo kakvih forenzičkih dokaza. S dolaskom zime, radnik na održavanju žičare koja je nekad ranije bila poprište svirepog silovanja i ubistva, pronalazi unakaženo telo drugog policajca, takođe saradnika na istrazi. Tragova je i dalje malo, ali novoimenovani direktor policije u Oslu Mikael Belman formira veliku istražnu grupu ne bi li sprečio dalja stradanja i pružio javnosti sliku da ulaže sve resurse u rešavanje tih, očigledno povezanih zločina.. Da li oni mogu uhvatiti ubicu i sprečiti da strada još njihovih kolega bez onog koji ih je i nehotice uvek držao na okupu i usmeravao ka uspešnom rasvetljavanju zločina – Harija Hulea.\nNesbe je najpopularniji evropski savremeni pisac trilera, dobitnik je brojnih nagrada, kritičari ga hvale da je proširio žanrovske okvire modernog kriminalističkog romana i ističu njegove književne kvalitete.\nJu Nesbe (1960) sa svojih deset romana o Hariju Huleu i ekranizovanim bestselerom „Lovci na glave“ postao je svetski poznato ime. Dobitnik je nagrade kluba Riverton, skandinavskog Staklenog ključa i Nagrade udruženja norveških knjižara.\nRoman „Policija“ možete pronaći od 22. oktobra u svim knjižarama Delfi, Laguninim klubovima čitalaca, online knjižari www.delfi.rs i na sajtu www.laguna.rs.


Loše zasušenje uzrok problema u laktaciji - Stočarstvo\nProizvođačii mleka koji žele da njihove mlečne krave imaju produktivni period laktacije treba da im obezbede i određene uslove.Stručnjaci smatraju da 80 % problema u laktaciji nastaje usled lošeg tretmana životinja u periodu zasušenja.\nDobra priprema za period zasušenja podrazumeva da se količina pomuženog mleka postepeno smanjuje i da pred sam prestanak muže iznosi do 12 litara mleka dnevno.\nPri većoj proizvodnji mleka smanjeno je stvaranje keratina u sisnom kanalu čija je uloga da ga zatvara i sprečava ulazak patogena. Zbog toga, da bi opao nivo proizvodnje u toku zasušenja, smanjuje se udeo koncetrovane hrane u obroku, a pred sam prestanak muže, koncetrati se potpuno izbacuju iz upotrebe. Ako krava, uprkos promeni režimu ishrane, ne smanjuje značajnije proizvodnju mleka, treba je izdvojiti iz stada i posebno hraniti. Na ovaj način održaće se nivo utroška hrane, ali će se smanjiti energetska vrednost, pa samim tim i proizvodnja mleka.\nPosebno treba posvetiti pažnju kondiciji grla. Potrebno je da kondicija bude na nivou 3 do 3,5, na vrhuncu produktivnosti telesna kondicija opada i iznosi 2 do 2,5 da bi potom ponovo dostigla nivo od 3. Pri kraju laktacije grlo trba da se zasuši s telesnom kondicijom 3 do 3,5. U drugoj polovini laktacije treba obratiti pažnju na stanje mlečnih grla, kako bi se osiguralo da ona u periodu zasušenja uđu u odgovarajućoj kondiciji.Tokom samog perioda zasušenja mora se paziti da im se kondicija ne pogorša. Negativan bilans energije u ovom periodu za posledicu ima podizanje nivoa neestifikovanih masnih kiselina, što povećava rizik od nastajanja mastitisa i pada imuniteta.\nPreterano povećanje telesne mase u ovom periodu povećava rizik od rađanja preteške teladi. Predebelim životinjama u ovom periodu treba obezbediti dovoljno kretanja kako bi spremnije ušle u period laktacije.Tele u ovom periodu zauzima sve više prostora u telu majke i zbog toga se u ishrani redukuje količina suve materije kako se približava vreme teljenja. Ukusna niskokalorična hraniva, s malim sadržajem proteina, ima zadatak da krave odži u dobroj kondiciji i onemogući preterano gojenje. Veliku ulogu u ishrani krava imaju minerali, a zahtevi zasušenih krava za ovim materijama razlikuju se od grla koja su u laktaciji.\nZasušena grla treba hraniti mineralnim smešama koja sadrže veću količinu magnezijuma, jer on ima značajnu ulogu u prevenciji nastanka mlečne groznice.\nZa razliku od zasušenih, krave u laktaciji zahtevaju povećane količine kalcijuma, koji je neophodan u proizvodnji mleka. I u periodu telenja, u telu krave mora se nalaziti određena količina kalcijuma, jer će u suprotnom doći do mnoštva problema, kao što je težak porađaj, zadržavanje placente, mlečna groznica i upala vimena. Zbog svega navedenog, može se zaključiti, da je kalcijum najvažniji element prelaznog perioda. Zbog međusobnog dejstva natrijuma i kalcijuma, mora se paziti da se zasušenim kravama ograniči unos natrijuma u organizam.\nUlozi vitamina u ishrani mora se posvetiti posebna pažnja, a jedan od najvažnijih je vitamin E. Ovaj vitamin je odgovoran za pravilno funkcionisanje imunog sistema krava, a njegova uloga je da neutališe dejstvo slobodnih radikala koji se stvaraju tokom metaboličkih procesa i imaju nepoželjna dejstva na ćelije u organizmu i sam imuni sistem.Tokom porađaja nivo vitamina E značajno opada, što može da ugrozi zdavlje životinje.\nPeriod zasušenja krava treba da traje minimalno 30 dana, kako bi se grlo pravilno pripremilo za novu laktaciju. Mnogi farmeri zasušuju krave pomoću antibiotika i ovaj period u tom slučaju traje 40 dana.Smatra se da je dužim period zasušenja, od 40 do 45 dana najbolji. Kratak period zasušenja ili njegovo nepostojanje, smatra se štetnim i dovodi do smanjene proizvodnje u narednoj laktaciji. S druge strane, ako period zasušenja traje predugo, povećava se rizik od infekcije vimena u periodu teljenja. Razlog je što prestaje dejstvo antibiotika i krave nisu više zaštićene od patogena.\nKada se otele, krave uzimaju ograničene količine suve materije, zato ih treba podsticati da odmah posle teljenja jedu i piju vodu, jer će tako povratiti izgubljenu energiju.Tokom prve nedelje posle teljenja, krave će progresivno povećavati unos hrane i jesti sve više suve materije, počevši od 13 kg, neposredno posle porađaja do 17 do 20 kg u trećoj nedelji posle porađaja. Povećanje količine koncetrata u obroku treba da bude postepeno, kako bi se osiguralo da krave uzimaju i dovoljnu količinu kabastih hraniva. Dobra i pravilna ishrana omogućava kravama da brzo i bez problema nastave proizvodnju, uz očuvanje dobrog zdravlja.\nPet 04 Januar, 2019 09:45\nTagovi: loše zasušenje laktaciji mlečnost


Stevanović je juče prijavio policiji da mu je nepoznata osoba, koja je sedela u bašti u društvu dvojice policijskih službenika na dužnosti, uputila pretnje, dok je „fotografisao bašte kafića zbog vanredne situacije“.\nKako je naveo, policajci nisu reagovali na ove pretnje, ni kada je rekao da je novinar i za koju medijsku kuću radi.\nPolicija je o svemu odmah obavestila Osnovno javno tužilaštvo u Bujanovcu, po čijem nalogu su izvršene detaljne provere.\nUtvrđeno je da su u pitanju saobraćajni policajci Policijske ispostave Bujanovac M.I. i N.Š.\nPo dokumentaciji, ustanovljeno je da su navedena dvojica policajaca prethodno u kontroli saobraćaja zaustavila vozilo kojim je upravljao Stevanović i istog sankcionisali zbog nekorišćenja sigurnosnog pojasa, zatim nenošenja vozačke dozvole i lične karte.\nPo tvrdnjama policajaca, Stevanović je negodovao tom prilikom i poručio im „da je novinar i da će ih nedelju dana vrteti po sajtu, ako ga pišu“.\nProverama je utvrđeno da su, nakon toga, policajci M.I. i N.Š., koristili pauzu, tokom koje su bili u bašti kafića, a da je u društvu sa njima bio A.B., takođe saobraćajni policajac PI Bujanovac, koji u tom trenutku nije bio na dužnosti.\nPolicija će, po nalogu nadležnog tužilaštva, podneti krivičnu prijavu protiv saobraćajnog policajca A.B. zbog postojanja osnova sumnje da je počinio krivično delo ugrožavanje sigurnosti na štetu Nikole Stevanovića.


Simens se širi i zapošljava u Šumadiji\nU industrijskoj zoni “Sobovica”, kod Kragujevca, nemački “Simens” je izgradio fabriku za proizvodnju kompletnih aluminijumskih karoserija za putničke vagone, a prve isporuke ovih proizvoda namenjene su austrijskoj železnici. U toj fabrici uskoro kreće i proizvodnja delova za tramvaje, pišu Večernje novosti.\n“Novosti” saznaju i da će poznati nemački gigant, pored 500 postojećih radnika angažovanih preuzimanjem fabrike od kompanije “Milanović inženjering”, u novoizgrađenim pogonima uskoro zaposliti još oko 2.000 radnika.\nDo sada je “Simens” izgradio hale na oko 40.000 kvadrata, a planom je predviđeno da se pogoni prostiru na oko 60.000 kvadrata.\nPored toga, u naredne tri godine, u Sobovici će svoje proizvodne pogone graditi i najznačajniji “Simensovi” kooperanti, ali i druge inostrane kompanije. Kako saznajemo najviše su zainteresovane kineske kompanije za proizvodnju auto-delova.\nSrpska firma osumnjičena da je u Rusiju izvozila ukrajinske proizvode


Mladen Krstajić izjava posle Srbija - Crna Gora 2:1 | Sport | Fudbal\n22. januar, 03:02\nKrstajić: Nedopustivo, mora rival da se dokrajči! 23 Podeli Podeli na facebook Podeli na twitter Podeli na viber Pošalji na mail\n17.11.2018. / 17:27\nIzvor mondo.rs 17.11.2018. / 17:27\n"2:0 je najgori rezultat...", kazao je Mladen Krstajić koji se dotakao i promašenog penala Aleksandra Mitrovića koji, srećom, nije uticao na pobedu naše selekcije protiv Crne Gore.\nDrugi put u roku od nešto više od mesec dana Srbija je savladala Crnu Goru.\nI ovoga puta je naša selekcija dva puta savladala golmana "sokolova" (2:1), no mogla je da postigne i koji gol više - pošto smo ponovo promašili jedanaesterac...\nU Podgorici je neprecizan bio Dušan Tadić, sada je u Beogradu promašio Aleksandar Mitrović, zbog čega je posebno nezadovoljan bio selektor Mladen Krstajić, svestan toga da je pobeda mogla da dođe u pitanje.\n"Najbitnije je da smo pobedili i isto tako morali smo da rešimo prvo poluvreme kada smo mogli da damo još neki gol. Kontrolisali smo sve tada, dominirali, Crnogorci nisu imali šanse... Drugo poluvreme je s druge strane bilo nedopustivo s naše strane", kazao je Krstajić za "SportKlub" posle utakmice i kazao šta je dovelo do pada koncentracije.\nIzvor: MONDO/Stefan StojanovićBr. slika: 54 14 / 54\nIzvor: MONDO/Stefan StojanovićBr. slika: 54 15 / 54\nIzvor: MONDO/Stefan StojanovićBr. slika: 54 16 / 54\nIzvor: MONDO/Stefan StojanovićBr. slika: 54 17 / 54\nIzvor: MONDO/Stefan StojanovićBr. slika: 54 18 / 54\nIzvor: MONDO/Stefan StojanovićBr. slika: 54 19 / 54\nIzvor: MONDO/Stefan StojanovićBr. slika: 54 20 / 54\nIzvor: MONDO/Stefan StojanovićBr. slika: 54 21 / 54\nIzvor: MONDO/Stefan StojanovićBr. slika: 54 22 / 54\nIzvor: MONDO/Stefan StojanovićBr. slika: 54 23 / 54\nIzvor: MONDO/Stefan StojanovićBr. slika: 54 24 / 54\nIzvor: MONDO/Stefan StojanovićBr. slika: 54 25 / 54\nIzvor: MONDO/Stefan StojanovićBr. slika: 54 26 / 54\nIzvor: MONDO/Stefan StojanovićBr. slika: 54 27 / 54\nIzvor: MONDO/Stefan StojanovićBr. slika: 54 28 / 54\nIzvor: MONDO/Stefan StojanovićBr. slika: 54 29 / 54\nIzvor: MONDO/Stefan StojanovićBr. slika: 54 30 / 54\nIzvor: MONDO/Stefan StojanovićBr. slika: 54 31 / 54\nIzvor: MONDO/Stefan StojanovićBr. slika: 54 32 / 54\nIzvor: MONDO/Stefan StojanovićBr. slika: 54 33 / 54\nIzvor: MONDO/Stefan StojanovićBr. slika: 54 34 / 54\nIzvor: MONDO/Stefan StojanovićBr. slika: 54 35 / 54\nIzvor: MONDO/Stefan StojanovićBr. slika: 54 36 / 54\nIzvor: MONDO/Stefan StojanovićBr. slika: 54 37 / 54\nIzvor: MONDO/Stefan StojanovićBr. slika: 54 38 / 54\nIzvor: MONDO/Stefan StojanovićBr. slika: 54 39 / 54\nIzvor: MONDO/Stefan StojanovićBr. slika: 54 40 / 54\nIzvor: MONDO/Stefan StojanovićBr. slika: 54 41 / 54\nIzvor: MONDO/Stefan StojanovićBr. slika: 54 42 / 54\nIzvor: MONDO/Stefan StojanovićBr. slika: 54 43 / 54\nIzvor: MONDO/Stefan StojanovićBr. slika: 54 44 / 54\nIzvor: MONDO/Stefan StojanovićBr. slika: 54 45 / 54\nIzvor: MONDO/Stefan StojanovićBr. slika: 54 46 / 54\nIzvor: MONDO/Stefan StojanovićBr. slika: 54 47 / 54\nIzvor: MONDO/Stefan StojanovićBr. slika: 54 48 / 54\nIzvor: MONDO/Stefan StojanovićBr. slika: 54 49 / 54\nIzvor: MONDO/Stefan StojanovićBr. slika: 54 50 / 54\nIzvor: MONDO/Stefan StojanovićBr. slika: 54 51 / 54\nIzvor: MONDO/Stefan StojanovićBr. slika: 54 52 / 54\nIzvor: MONDO/Stefan StojanovićBr. slika: 54 53 / 54\nIzvor: MONDO/Stefan StojanovićBr. slika: 54 54 / 54\n"Vreme, pa i kraj sezone su uticali na njih, Mitar ne može onako da šutira penal na 2:0. Mora ekipa da se dokrajči i damo još nekoliko golova... To su naše neke boljke".\nSelektor je dodao i da je na igračima da se što pre oporave i spreme za Litvaniju i meč za tri dana koji bi mogao da odluči o plasmanu u "B" diviziju.\nNa konferenciji za medije je dodao i da smatra da je pobeda na današnjem meču potpuno zaslužena, kao i da se zahvaljuje publici koja je po lošem vremenu došla da bodri reprezentativce Srbije.\nUtisci su polako počeli da se "skladište", pa je tako dodao i da ima razumevanja za pad koncentracije u igri svojih igrača pošto se radi o neiskusnim fudbalerima...\n"Razumem sve to, oni su mladi igrači. Ipak, najbitnije je da i oni to shvate, da razumeju šta je problem, i u narednom periodu moramo da budemo što bolji. Mora da se igra 90, ne samo 45 minuta", kazao je Krstajić koji je ponovo upitan za penal Mitrovića.\n"Igrao sam fudbal i pokušavao sam da budem maksimalno ozbiljan jer je rezultat od 2:0 je najgori rezultat. Ne mogu Mitru da zamerim, mnogo toga je napravio za Srbiju, jedan od najboljih u Ligi nacija, ali kada imaš 2:0 moraš da ga dokrajčiš. Sa sportske strane mi je žao što se to nije desilo jer smo zaslužili da vodimo 5:0...", naveo je selektor.\nPoručio je i da je njegova želja bila da odmori neke od nosilaca igre za meč s Litvanijom u utorak, ali da zbog pomenutih "boljki" nije smeo to da uradi.\naleksandar mitrović mladen krstajić Liga nacija\n18.11.2018. / 14:30\ncek cek a kad se svajc trebala dokusuriti?????? ti si mis\n18.11.2018. / 09:15\nKakav si ti sarlatan.\n18.11.2018. / 08:03\nKao sto smo svajcarce dokrajcili


Ciljevi – Senat Privrede Srbije\nSENAT PRIVREDE Srbije ima sledeće ciljeve:\nNaš osnovni zadatak je da okupimo poslovne ljude a pre svega predstavnike malih i srednjih preduzeća, vlasnike porodičnih firmi koji u svojim razvojnim programima teže povezivanju sa međunarodnim tržištem, odnosno izvoz i kooperaciju sa Evropom.\nUnapređenje privrednog i investicionog ambijenta u Srbiji.\nPodsticanje i produbljivanje saradnje između obrazovnih ustanova i privrede.\nČlanovi Senata će se zalagati za što značajnije otvaranje privrede Srbije prema međunarodnom tržištu, a posebno prema Austriji i Nemačkoj, odnosno Evropskoj Uniji, kroz stvaranje poslovnih prilika za srpska preduzeća na ovim tržištima.\nSenat privrede će raditi na organizaciji i infrastrukturnom povezivanju Senata Srbije sa senatima Austrije i Nemačke a u cilju efikasnijeg ostvarenja potreba svojih članova.\nSenat privrede će dati svoj doprinos kroz stvaranje uslova za učešće austrijskih firmi u realizaciji investicionih projekata koje nudi Republika Srbija, kao i podsticanjem zajedničkog ulaganja između austrijskih i srpskih, odnosno nemačkih i srpskih kompanija.\nUz podršku državnih organa Srbije, Senat će organizovati prezentacije onih preduzeća koja su predmet privatizacije. Zadatak Senata Srbije, uz neposrednu saradnju sa Senatom Austrije, odnosno Senatom Nemačke, je animiranje zainteresovanih austrijskih, odnosno nemačkih kompanija za realizaciju ponuđenih projekata.\nSenat će se baviti i organizovanjem stručnih i poslovnih konferencija koje su interesantne za privredu Srbije. Pored toga, Senat će organizovati seminare i internacionalne panel diskusije i forume oko aktuelnih i značajnih tema, kako na međunarodnom tržištu tako i u Srbiji.\nSenat će se posebno aktivirati kako bi okupio mlade menadžere, kreativne studente, kulturne radnike i druge koji mogu doprineti još jačoj vezi sa austrijskim i evropskim društvom i na taj način još više doprineti razvijanju mosta saradnje između Srbije, Austrije, Nemačke i EU.\nU Senat su uključene vodeće ličnosti iz oblasti privrede, nauke, medija i kulture, kao i predstavnici iz domena politike, diplomatije i javnog života. Zadatak Senata je uključivanje i primena znanja i iskustava iz ovih oblasti. Ove ličnosti su na poseban način odgovorne za sprovođenje ciljeva i predstavljaju Senat privrede u javnosti. One, zajedno sa naučnim savetom, čine „fabriku ideja“ Senata i pronalaze održiva perspektivna rešenja za podsticanje nacionalne i međunarodne privrede.\nSrpskim privrednicima želimo da pomognemo da saznaju uslove rada i nastupa u Austriji i Nemačkoj privredi, kao i da nađu odgovarajuće partnere. Smatramo da se naš doprinos zemlji u kojoj živimo i poslujemo najlakše ostvaruje kroz razvoj poslovanja svakog od nas ponaosob. Takav razvoj događaja smanjuje nezaposlenost i pomaže Srbiji da lakše prođe kroz proces tranzicije koji je neophodan.


PREDSTAVNIČKI DOM PARLAMENTA FEDERACIJE BIH: Prihvaćen zaključak o sigurnosnom aspektu migrantske krize\nPrihvatanjem zaključaka o sigurnosnom aspektu migrantske krize, predloženih od Komisije za sigurnost Zastupničkog doma Parlamenta Federacije BiH, okončana je 18. redovna sjednica ovog doma.\nZaključke je Komisija predložila nakon svoje hitne sjednice održane 14. januara u Bihaću s predstavnicima vlasti Unsko-sanskog kantona i drugih institucija od lokalnog do državnog nivoa. Predsjednik Komisije Damir Mašić je tada ukazao da se učesnici sjednice nisu bavili humanitarnim aspektom migrantske krize niti je to njihova nadležnost.\nPrema zaključcima koje je odobrio i Zastupnički dom, Parlament FBiH očekuje od sigurnosnih agencija na svim nivoima da uspostave učinkovit sistem koordinacije i usklade aktivnosti kontrole, boravka i kretanja migranata u Bosni i Hercegovini. Od svih policijskih agencija se zahtijeva da u okviru svojih nadležnosti, pojačaju aktivnosti na utvrđivanju identiteta migranata koji se zateknu na njihovom području djelovanja.\nUčesnici januarske bihaćke sjednice, koji su tada posjetili migrantski kamp Lipa i zatekli nehumane uvjete boravka, narednim zaključkom su zatražili da se nadležnim institucijama stave na raspolaganje kontejneri iz kampa Bira, kao i da nadležna zakonodavna tijela hitno izmijene zakonsku legislativu u cilju adekvatnijeg i efikasnijeg postupanja u oblasti upravljanja migrantskom krizom.\nZastupnički dom traži hitno osiguravanje dodatnih uslovnih smještajnih kapaciteta, tj. privremenih prihvatnih centara u područjima i na teritoriji BiH koja dosad nisu snosila teret migrantske krize, što se prvenstveno odnosi na Republiku Srpsku.\nPredstavnički dom poziva nadležne agencije da kontrolišu transfere novca koji se odnose na Bosnu i Hercegovinu, uglavnom putem Western Uniona, iz država iz kojih dolaze migranti, zaključeno je također na prijedlog Komisije za sigurnost.\nZastupnički dom Parlamenta FBiH nije usvojio Prijedlog zakona o izmjenama i dopunama Zakona o budžetima FBiH u tekstu kako ga je ranije usvojio Dom naroda.\nOvaj zakon je usvojen u različitim tekstovima u dva parlamentarna Doma. Prvo je Zastupnički dom FBiH izglasao Prijedlog uz Amandman Lane Prlić (SDP) kojeg je uputila 29. decembra, a kojim se u prošloj godini donijela odluka o privremenom finansiranju dok se donošenje budžeta Grada Mostara prepustilo Gradskom vijeću.\nNakon toga je Dom naroda usvojio prijedlog bez tog amandmana i cijela ta priča je zapravo "zapela" na Mostaru.\nPoslanici Predstavničkog doma Parlamenta Federacije BiH (FBiH) prihvatili su zaduženje po sporazumu o zajmu od 45 miliona evra između BiH i Međunarodne banke za obnovu i razvoj za realizaciju projekta oporavka i podrške privatnim firmama čije je poslovanje ugroženo pandemijom virusa korona.\nOd ovog iznosa 60 odsto pripada FBiH, a 40 odsto Republici Srpskoj.\nNa sjednici je prihvaćeno zaduženje po sporazumu o kreditnoj liniji (Makrofinansijska pomoć za BiH) između EU kao zajmodavca i BiH kao zajmoprimca i Centralne banke BiH kao agenta zajmoprimca.\nFederalni ministar finansija Jelka Milićević rekla je da je ovo zaduženje predviđeno u iznosu od 250 miliona evra, od čega FBiH pripada 61,5 odsto ili 153.750.000 evra.\n"Rok otplate zajma je do 15 godina, a njegov cilj je da ublaži posljedice pandemije virusa korona, odnosno da ublaži ograničenja koja BiH ima u smislu finansiranja iz spoljnih izvora, da ublaži platni bilans", navela je Milićevićeva.\nIZVOR: Vebsajt Klix, 02.02.2021.


Dan online - Regioni: DPS i BS trguju radnim mjestima - 2017-10-12\nRegioni BOŠNJAČKA STRANKA U ROŽAJAMA PREGOVARA S OPOZICIONIM SUBJEKTIMA KAKO BI OBEZBIJEDILA LEGITIMITET\nSjednica SO Rožaje (arhivski snimak) DPS i BS trguju radnim mjestima Odbornički klub DPS-a, prema našim saznanjima, pokazao je spremnost da podrže odluke koje vlast ponudi lokalnom parlamentu, ali zauzvrat su tražili od Bošnjačke stranke da vrati na posao oko 20 pristalica DPS-a, koje je BS ostavila bez posla zbog partijske pripadnosti\nROŽAJE- Nakon što su 17 odbornika rožajske opozicije (DPS, BDZ, SD i SDP) napustili prethodno zasjedanje SO na kom je trebalo da se razmatra završni račun opštinskog budžeta za prošlu godinu, organizovana su dva sastanka na kojima se razgovaralo o prevazilaženju krize vlasti, ali rješenje problema još nije pronađeno. Sastanak s opozicijom organizovali su predsjednici Opštine i SO, Ejup Nurković i Husein Kurtagić, a budući da nije bilo zvaničnih saopštenja s tih sastanaka, prema nezvaničnim informacijama spremnost da se vrate u lokalni parlament nisu pokazali odbornički klubovi SDP-a, BDZ-a i SD. Iz njihovih tabora saopštavaju da neće sjesti u skupštinske klupe sve dok aktuelna vlast, koju vrši Bošnjačka stranka, a koja nema većinu u skupštini od raskida koalicije sa SDP-om krajem prošle godine, ne formira skupštinsku većinu za donošenje legitimnih odluka.\nUpućni u problematiku na lokalnom nivou tvrde, međutim, da je Bošnjačka stranka već obezbijedila kvorum u lokalnom parlamentu uz pominjanje imena jednog odbornika Socijaldemokratske partije. Naime, već duže vremena se spekuliše da će važne odluke u skupštini podržati predstavnik SDP-a, čijeg je brata zaposlila Bošnjačka stranka. Međutim, predsjednik OO SDP-a, Faruk Agović, je ranije saopštio da ne vjeruje da će njihov odbornik bez generalnog stava partije stati na stranu odbornika BS-a. On je kazao da ukoliko ipak do toga dođe, to bi smatrao političkom korupcijom i izrazio je spremnost da o svemu obavijesti osnovnog državnog tužioca.V.Ra.


Letovanje Grčka Kalitea Vila Doris\nLetovanje Grčka Kalitea\nVila Doris se nalazi na oko 200m metara udaljenosti od stepenica ili puta koji se spušta na plažu. Nalazi se u centralnom delu Kalitee, nadomak glavnog šetališta, gde je gostima na rapolaganju veliki broj marketa, restorana, taverni, kafića, prodavnica.. Raspolaže trokrevetnim studijima koji se nalaze na prvom i drugom spratu. Sve smeštajne jedinice imaju kupatilo, terasu, čajnu kuhinju (sa osnovnim posuđem, frižiderom, rešoom sa dve ringle), televizor i klimu (korišćenje klima-uređaja uračunato u cenu). Gostima je na raspolaganju besplatno korišćenje interneta (agencija ne može garantovati brzinu i nije odgovorna u slučaju slabog signala ili nestanka interneta usled tehničkih problema). Vila Doris ne poseduje sopstveni parking (postoji mogućnost parkiranja u neposrednoj blizini objekta).\n© BG Autentik / Ukupno poseta: 1334107\tjuče: 1722\tdanas: 1168 / SiteMap


Odbojkaši Jednistva prvim mestom obezbedili učešće u Superligi\nponedeljak, 18 april 2022 17:15\nOdbojkaši Jedinstva iz Stare Pazove sledeće sezone još jednom će se pridružiti devojkama ovog kluba u Superligi Srbije.\nRukometašice Mladosti u subotu igraju polufinale kupa Srbije\nčetvrtak, 07 april 2022 17:33\nRukometni klub Mladost iz Nove Pazove u subotu će igrati jednu od najvažnijih utakmica u svojoj istoriji. Mladost će u Kraljevu u 16:30 časova, protiv ekipe Medicinara pokušati da izbori plasman u finale Kupa Srbije.\nOdbojkašice Jedinstva zaustavljene u polufinalu\nutorak, 22 mart 2022 15:01\nOdbojkašice Jedinstva iz Stare Pazove poražene su u polufinalu prejofa Superlige od ekipe Crvene Zvezde sa 2:0 u pobedama.\nKK Dunav izborio opstanak u Prvoj ligi\nponedeljak, 21 mart 2022 20:50\nKošarkaši Dunava iz Starih Banovaca pobedom nad Radničkim iz Kragujevca, tri kola pre završetka AdmiralBet Košarkaške lige Srbije, izborili su opstanak u ovom košarkaškom takmičenju.\nOdbojkašice Jedinstva uspešno započele plej-of trku\nNovopazovačke rukometašice u polufinalu Kupa Srbije\nJedinstvo završilo učešće u evropskim takmičenjima


DJB se žalio Povereniku, traže informaciju da li u Boru rade osuđenici iz Kine - Bor 030\n26. oktobra 2021. | 06:59\nNaslovna Vesti Politika DJB se žalio Povereniku, traže informaciju da li u Boru rade osuđenici...\nPokret Dosta je bilo (DJB) saopštio je danas da je Povereniku za slobodan pristup informacijama od javnog značaja uputio žalbu zbog kako se navodi, „ćutanja“ nadležnih institucija o navodima o slanju osuđenika iz Kine na rad u Bor.\nPokret je u saopštenju podsetio da su poslanici DJB početkom oktobra uputili zahteve za informacijama od javnog značaja na adrese Ministarstva spoljnih poslova, Ministarstva za rad i zapošljavanje, Ministarstva unutrašnjih poslova, Nacionalne službe za zapošljavanje i Inspekcijske uprave sa pitanjima o navodnom prisustvu kineskih osuđenika u Boru.\n„Na naš zahtev u zakonskom roku reagovalo je samo Ministarstvo spoljnih poslova, međutim krajnje neprimereno. Umesto jasnih odgovora na postavljena pitanja, stiglo nam je tek obaveštenje da su vlade Srbije i Kine potpisale ‘Sporazum o socijalnoj sigurnosti kojim se, između ostalog, reguliše i socijalno osiguranje upućenih lica’, ali da on još uvek nije stupio na snagu“, naveo je DJB.\nPrethodno su iz tog pokreta upitali nadležne po kom potpisanom međudržavnom sporazumu se vrši upućivanje državljana Kine na rad u grad Bor, koji je ukupan broj kineskih državljana radno angažovanih u gradu Boru i da li radno angažovani državljani Kine imaju dozvolu boravka izdatu od strane MUP-a Srbije.\nDJB je tražio i odgovore na pitanja da li su kineski državljani upućeni na rad u grad Bor osuđeni na zatvorske kazne u svojoj zemlji, koji državni organ i na osnovu kog zakona je doneo odluku o dozvoli „uvoza“ osuđenika iz Kine i njihovog radnog angažovanja i da li je upošljavanjem „kineskih zatvorenika u Srbiji ustanovljen odnosno legalizovan prinudni rad“.\nKineska kompanija Ziđin Bor Koper većinski je vlasnik nekadašnjeg Rudarsko-topioničarskog basena (RTB) Bor.


Ako želite smanjiti rizik od krađa i podignuti nivo sigurnosti u vašim objektima, prije svega je potrebno da imate ugrađenu tehničku zaštitu.\nSpecijalizirani smo za djelatnost ugradnje tehničke zaštite na području cijele države Bosne i Hercegovine.\nUgradnjom sistema tehničke zaštite:\nrenomiranih proizvođača povećava se efikasnost zaštite objekata, a time i sigurnost naših klijenata.\nSve centralne jedinice sistema tehničke zaštite komuniciraju sa našim nadzornim centrom putem: tel. Linije, GSM komunikatora, GPRS-a ili LAN-a, tako da u slučaju bilo kakvog problema na sistemu tehničke zaštite (prekid telefonske linije, provala, sabotaža, kvar i sl.) naš Dojavno Operativni Centar SIGURNO PRIMA informaciju i djeluje shodno ugovoru ili posebnom zahtjevu klijenta.\nNaša mreža poslovnica u grupaciji AWG lociranih u:\nsa svojim mobilnim timovima tehničara koji su vam na raspolaganju 24 sata, organizovana je tako obezbjeđuje brzu i kvalitetnu uslugu bilo kojem klijentu bilo gdje na teritoriji Bosne i Hercegovine. Garantujemo servisiranje i održavanje svih sistema koje je su ugradili naši tehničari.\nOdjeli tehničke zaštite u grupaciji AWG organizovan je tako da možemo u samo nekoliko sati od vašeg poziva, doći na objekat, izvršiti procjenu ugroženosti, definisati projektni zadatak, izraditi sigurnosni elaborat, instalirati potrebnu opremu te objekat priključiti na operativni centar. Već sutradan će se na vašem stolu naći kompletan projektni elaborat sa svim potrebnim elementima.\nBavimo se i izradom i projektiranjem kompletnih rješenja sistema tehničke zaštite, integrisanih sistemima SMS (System Managemen Solution), nabavom i ugradnjom projektovane opreme renomiranih proizvođača jednom riječju ključ u ruke.\nSvi sistemi koje projektiramo i ugrađujemo povezuju se sa našim Dojavno Operativnim Centrom što Vam osigurava tehničku podršku i pravovremenu servisnu intervenciju.\nUsluge tehničke zaštite vam mogu pružiti slijedeće agencije iz naše grupacije Gama Sigurnost, Alarm West, B.I.G.A, AWG Banja Luka i Gavran.